text:
ak tutur lokusi martakake, nanging panliti kepengin fokus marang salah siji tuturan kang aneng pangibadah minggu, yaiku sajrone khotbah.
Anggone panliti milih Greja kang bakal didadekake panggon panliten yaiku mung munjer ing sagreja, yaiku GKJW Jemaat Wiyung Surabaya. Bab kasebut beda karo anane panliten sadurunge, Purwo (2013) kang uga nliti ngengingi tindak tutur sajrone khotbah ing GKJW Surabaya, bedane karo anane panliten iki yaiku cacahe Greja kang ditliti, Purwo nliti saperangan GKJW kang aneng Surabaya, dene panliten iki mung munjer ing siji Greja supaya panliten bisa luwih fokus lan mligi, yaiku ing GKJW Wiyung Surabaya.
Punjer lan Underane Panliten
Adhedhasar lelandhesan panliten ing ndhuwur, kang dadi punjere panliten yaiku relasi semantik leksikal dasanama kang dumadi ing tindak tutur lokusi martakake sajrone khotbah ing GKJW Wiyung Surabaya. Dene kang dadi underane panliten yaiku,
1) Kepriye relasi semantik leksikal dasanama kang dumadi ing tindak tutur atur pawarta konstruktif sajrone khotbah ing GKJW Wiyung Surabaya?
2) Kepriye relasi semantik leksikal dasanama kang dumadi ing tindak tutur atur pawarta substantif sajrone khotbah ing GKJW Wiyung Surabaya?
2
3) Kepriye relasi semantik leksikal dasanama kang dumadi ing tindak tutur atur pawarta prosedural sajrone khotbah ing GKJW Wiyung Surabaya?
Ancas Panliten
Adhedhasar underan panliten ing dhuwur, tujuwan panliten iki yaiku,
1) Njlentrehake relasi semantik leksikal dasanama kang dumadi ing tindak tutur atur pawarta konstruktif sajrone khotbah ing GKJW Wiyung Surabaya.
2) Njlentrehake relasi semantik leksikal dasanama kang dumadi ing tindak tutur atur pawarta substantif sajrone khotbah ing GKJW Wiyung Surabaya.
3) Njlentrehake relasi semantik leksikal dasanama kang dumadi ing tindak tutur atur pawarta prosedural sajrone khotbah ing GKJW Wiyung Surabaya.
Paedah Panliten
Adhedhasar tujuwan panliten kasebut, panliten iki nduweni paedah. Paedah panliten diperang dadi loro, yaiku paedah teoritis lan paedah praktis, kang diandharake kanthi cetha kaya ing ngisor iki.
Paedah Teoretis
Panliten iki nduweni paedah yaiku bisa kanggo saya ngrembakake ilmu basa kang wis ditliti sadurunge. Mligine bab iku, panliten iki nduweni paedah kanggo ngrembakake ilmu relasi semantik leksikal, tindak tutur , lan ilmu basa linguistik.
Paedah Praktis
Paedah praktis saka panliten iki bisa diperang adhedhasar tujuwane. Panliten iki diajab bisa kanggo njembarake wawasan ngengingi relasi semantik leksikal dasanama kang dumadi ing tindak tutur lokusi martakake sajrone khotbah ing GKJW Wiyung Surabaya. Saliyane iku, panliten iki uga bisa kanggo menehi wawasan ngengingi relasi semantik leksikal dasanama kang dumadi ing tindak tutur lokusi martakake sajrone khotbah ing GKJW Wiyung Surabaya. Dene kanggo bidhang akademik diajab bisa kanggo menehi wawasan ngengingi relasi semantik leksikal dasanama kang dumadi ing tindak tutur lokusi martakake sajrone khotbah ing GKJW Wiyung Surabaya.
Wewatesane Panliten
Panliten iki munjer ing khotbah sajrone tindak tutur lokusi martakake sajrone pangibadah minggu ing GKJW Jemaat Wiyung Surabaya, mligine kang mujudake relasi semantik leksikal dasanama.
Panjlentrehe Tembung
Sajrone panliten iki supaya ora salah pamahaman, kudu ana watesane kang dienggo ngenanii tetembungan wigati kang bakal diandharake ing ngisor iki.
1) Dasanama, yaiku gegayutan utawa relasi pamadhane makna. Dadi wujud basa siji nduweni teges kang padha karo wujud basa liyane (Putu Wijana, 2008: 28).
2) Tindak tutur, yaiku tumindak kang dituduhake kanthi ngasilake wujud tuturan. (Yule 2006: 83).
3) GKJW, yaiku Greja kang nduweni titikan khas kanthi nguri-uri budaya Jawa (Jawa Wetan) lan saakehe jemaate nduweni penggawean minangka petani (agraris) (Khotimah 2019: 9).
4) Relasi makna, yaiku sesambungan antarane wujud basa lan samubarang kang wus disarujuki dening para panganggo basa, saengga tegese bisa dimangerteni (Wijana 2008:14).
5) Semantik leksikal, yaiku kajian semantik kang luwih munjerake sajrone pirembugan sistem makna kang ana ing tembung (Pateda 1996:74).
TINTINGAN KAPUSTAKAN
Bageyan iki diandharake ngenani konsep-konsep kanggo nliti relasi semantik leksikal dasanama lan teori ngengingi tindak tutur lokusi martakake. Kanggo luwih cetha, neng ngisor iki diandharake konsep-konsep relasi semantik leksikal lan teori ngengingi tindak tutur lokusi martakake.
Panliten Saemper
Yuwono (2013) kanthi irah-irahan Tindak Tutur Informatif Sajrone Khotbah Kebaktian Minggu ing Greja Kristen Jawi Wetan ing Kutha Surabaya. Dhata kang diasilake yaiku dhata ngengingi tindak tutur informatif kang dadi obyek yaiku GKJW ing kutha Surabaya. Panliten kasebut nliti tindak tutur informatif ing saben GKJW kang aneng Surabaya, lan njupuk dhata ing wayah tartamtu saben minggune.
Prinanda (2018) Tindak Tutur Lokusi Ngandharake lan Perlokusi Direktif Sajrone Pamaosan Firman Ibadah Minggu ing GKJW Jatiwringin. Dhata kang diasilake yaiku basa kang dienggo sajrone pangibadah minggu jemaat GKJW Jatiwringin. Konsep kajian ana loro, yaiku tindak tutur lokusi lan tindak tutur perlokusi.
Aziz (2012) kanthi irah-irahan Tindak Tutur Lokusi Dan Perlokusi Dalam Novel Surat Kecil Untuk Tuhan Karya Agnes Davonar". Saka panliten katelu iku diandharake tintingan bab tindak tutur lokusi kang dhatane yaiku awujud tuturan lokusi kang ana sajrone novel Surat Kecil Untuk Tuhan anggitane Agnes Davonar. Panliten iki mung padha ing konsep kang dienggo, yaiku
3
ngengingi konsep tindak tutur lokusi lan tindak tutur perlokusi.
Oktaviani (2015) kanthi irah-irahan Tindak Tutur Lokusi dan Perlokusi dalam Dialog Film 5 Cm


text:
Sidadadi (cara Indonésia: Sidodadi) iku désa ing Kacamatan Puring, Kabupatèn Kebumèn, Provinsi Jawa Tengah, Indonésia.
Uga delengen
 Puring, Kebumèn
 Kabupatèn Kebumèn
Pranala njaba
 Situs web resmi Kabupaten Kebumen

dataset: wikimedia/wikipedia


text:
utawa njerum ana ing rongé?
41 Sapa sing ngréwangi manuk gagak sing keluwèn lan sliweran mrana-mréné golèk pangan? Sapa sing awèh pitulungan yèn anak-anaké padha celuk-celuk marang Aku nyuwun pangan?
39 ¹Apa kowé ngerti kapan lairé wedhus alasan, lan kapan menjangan enggoné manak?
²Apa kowé ngerti pira lawasé enggoné meteng, lan kapan enggoné bakal manak, apa kowé ngerti?
³Apa kowé ngerti enggoné nglarani, banjur nglairaké?
⁴Anak-anaké mau enggoné padha dadi gedhé lan rosa ing ara-ara samun; nuli padha lunga ora bali menyang biyungé.
⁵Sapa sing ngeculaké kuldi alasan ana ing alas? Sapa sing nguculi taliné lan ngumbar kuldi-kuldi mau?
⁶Kuldi-kuldi Daksedhiyani ara-ara samun dadi omahé lan ara-ara uyah dadi panggonané.
7 Padha ngedohi kutha-kutha sing ramé, ora ana wong sing bisa gawé tutut lan ngepèk gawéné.
8 Suket ing pegunungan dadi pangané, lan thethukulan ijo sing ana ing kana.
9 Sapi alasan apa bisa kokpèk gawéné? Apa gelem kokkongkon manggon ing kandhangmu?
10 Apa bisa koktalèni lan kokpeksa kokgawé mluku? Apa bisa kokkon nggaru palemahanmu?
11 Apa tenagané sing rosa kuwi kena koktanjakaké, lan kokpasrahi kuwajibanmu sing abot?
12 Apa bisa kokpasrahi nglumpukaké asilé panènanmu, kokkon nggawa menyang penutonmu?
13 Manuk unta ibut enggoné ngegaraké swiwi lan elaré! Nanging maburé kalah karo manuk bango.
14 Manuk unta ngendhog ing lemah, banjur ditinggal; endhogé ditutupi pasir kanggo manasi.
15 Manuk mau ora mikir yèn endhog mau bisa kepidak déning wong utawa kéwan alasan.
penuton: papan kanggé nutu.
16 Carané kaya-kaya endhog mau dudu duwèké; dhèwèké ora preduli yèn kangèlané ora ana pituwasé.
17 Merga saka pangrèhè Allah manuk mau enggoné bodho, ora duwé kawicaksanan lan akal-budi.
18 Nanging yèn manuk mau mlayu rikat, jaran lan sing nunggang kalah rikaté.
19 Hé Ayub, apa kowé sing awèh kekuwatan marang jaran, lan suri sing rémbyak-rémbyak ing guluné?
20 Apa kowé sing akon mlumpat kaya walang, lan nggaber-nggaber medèni wong?
21 Sikilé nggaruk-nggaruk lemah lebak sarosané, lan nyerbu ngetog tenaga kaya-kaya nantang gegaman.
22 Dhèwèké ora tau wedi lan geter; pedhang ora njalari munduré.
23 Sing nenunggang, gamané kumrincing lan gumebyar.
24 Jaran mau playuné kaya angin, krungu swarané slomprèt banjur nggeblas ora kena dipenggak.
25 Saben krungu slomprèt banjur mbekèr, lan saka kadohan wis ngambu gandané peprangan; gertak lan aba-aba, sing diucapaké déning para perwira.
26 Apa kowé sing mulang manuk wulung mabur yèn ngléyang mengidul karo nggelar swiwiné?
27 Apa manuk garudha iya nglakoni préntahmu yèn dhèwèké gawé susuh ing pucuké gunung sing dhuwur?
28 Ing pucuké gunung watu mau olèhé gawé susuh, parang-parang lancip minangka bètèngé.
29 Saka panggonan kono matané ngawasaké papan sing adoh, madik-madik golèk mangsan.
30 Manuk garudha padha ngrompol ngubengi mangsané, getihé mangsané diombé déning garudha sing isih nom.
40 1 Hé Ayub, kowé nantang marang Allah Kang Mahakwasa; apa karepmu arep ngalah apa arep mbantah?" Ayub:
2 (40:1)
3 "Wicanten kawula menika kados tiyang bodho, Gusti. Kawula badhé ngunjukaken wangsulan menapa? Mboten wonten prekawis ingkang prelu kawula aturaken.
4 (40:3)
5 Sampun langkung déning kathah prekawis ingkang kawula aturaken."
6 Saka ing tengahing prahara Gusti Allah ngandika marang Ayub, Gusti Allah:
7 "Ayub, ngétokna enggonmu dadi wong lanang, lan wang sulana pitakon-Ku iki.
8 Apa kowé arep mbatalaké kaadilan-Ku, lan mbeneraké awakmu dhéwé srana ngluputaké Aku?
9 Apa rosamu kaya Aku? Apa swaramu bisa gumleger kaya swara-Ku?
10 Dandana nganggo kamulyan lan pangwasa, nyandhanga prabawa lan kaluhuran.
11 Nitènana wong sing umuk-umukan; nganggo nepsumu wong-wong kuwi asorna.
12 Wong-wong sing gemunggung, padha telungna! Wong ala remuken ana ing panggonané.
13 Pendhemen ana ing njero lebu; bandanen ana ing donyané wong mati.
14 Lan Aku sing bakal dhisik dhéwé ngakoni, yèn kowé wis unggul srana kekuwatanmu dhéwé.
15 Titènana Behemot,\textsuperscript{q} jaran Nil sing rosa kuwi, ora béda karo kowé, kuwi iya
\textsuperscript{q}Behemot: Babi lèpèn.
Aku sing nitahaké. Pakané suket, ora béda karo sapi lan raja-kaya lumrah.
16 Nanging titènana rosaning awaké, lan delengen kekuwataning otot-ototé.
17 Buntuté didegaké kaya wit èrès, otot-ototing pupuné kukuh lan atos.
18 Balung-balungé kekuwatane kaya tembaga, sikilé pengkuh kaya cagak wesi.
19 Ing antarané para tunitah kéwan kuwi sing karosané ngédab-édabi dhéwé, sing bisa nelukaké mung Gusti Allah piyambak.
20 Ing pegunungan panggonané kéwan-kéwan alasan, ing kono ana suket sing dadi pangané.
21 Padha njerum ing sangisoring grumbulan eri, padha kaling-kalingan glagah-glagah ing rawa-rawa.
22 Kaayoman déning grumbulan eri, lan wit gandarosa ing sapinggiring kali.
23 Senajan Kali Yardèn banter iliné, ayem waé, senajan ana banjir bandhang teka ngapyuk rainé.
24 Sapa sing wani nutup matané, lan nyekel srana nalèni cangkemé?
1 Apa kowé bisa nyekel Léwiatan,
mung nganggo pancing iwak? Apa
ilaté kena koktalèni nganggo tali lumrah?
2 Apa irungé kena kokpasangi keluh
utawa wangé koking kémahé nganggo
pancing wesi?
3 Apa bisa kéwan mau njaluk kokluwari?
Utawa rembugan karo kowé njaluk
kokwelasi?
4 Apa bisa gawé pre

dataset: HuggingFaceFW/finepdfs


text:
ang ing wêgdal wau taksih angangge pênthul kapanjulukakên manginggil, lajêng dipun cêluk kapurih kèndêl, Kramaleya tuwin Ki Jasana, sami botên pangling dhatêng Ki Tanujaya sanalika lajêng sami dipun purugi sarêng sampun cêlak, Ki Tanujaya lajêng dipun rangkul kalihan Ki Jasana, tiyang kalih sami nangis, Kramaleya kalihan Bagus Burham ugi sami tumut nangis, Ki Jasana lajêng ngêkêp-ngêkêp Bagus Burham kalihan dipun ambungi, pangêkêpipun botên uwal-uwal, saking kasoking kabingahan, dangu-dangu Ki Jasana lajêng kasambêt, sarêng sampun èngêt, sumêrêp wêrninipun Bagus Burham kêra sangêt paraeanipun katingal gêsêng kados wujudipun tiyang angandhut susah, sakalangkung wêlasing manahipun, môngka nalika taksih wontên ing nagari
Saking têmên saha mantêping manahipun, Ki Jasana ngantos sagêd amênangi anggènipun Bagus Burham dados abdi dalêm kaliwon pujôngga. Mila Ki Jasana lajêng kadadosakên parampara ngiras nyêpêng pawêdalipun Radèn Ngabèi Rônggawarsita (Bagus Burham), sarêng Ki Jasana tilar dunya, lajêng kapêtak wontên ing astana Pêngging, kadhèrèkakên Radèn Tumênggung Sastranagara.
Sarêng wanci bangun enjing, tiyang sakawan sampun sami tangi, sarta sapintên bingahing manahipun, dene satanginipun tilêm wedangipun sampun dipun rukti ingkang gadhah griya, tirahaning pangananipun ugi kacawisakên malih, mila Kramaleya tansah angalêmbana dhatêng ingkang gadhah griya wau, sadèrèngipun sami angombe wedang, tiyang sakawan sami sêsuci dhumatêng ing lèpèn, sarampunging sêsuci lajêng wangsul malih, sadaya lajêng kêpung wontên ing ambèn sami wedangan, kasambi angrêmbag sakecanipun anggèning badhe wangsul dhumatêng ing Panaraga. Rêmbagipun Kramaleya sarèhning prêlunipun sampun kacêpêng, badhe ngêntosi punapa malih, mila prayogi mangkat enjing punika kemawon, mangke sontên sagêda dumugi kitha Panaraga, sanajan ragi kadaloskadalon. sawatawis, sarèhning môngsa padhang bulan, malah sakeca lampahipun, tiyang tiga sampun sami anyondhongi, sarampungipun anggèning dandan, lajêng pamitan ingkang gadhah griya sarta ingkang gadhah griya dipun tilari pituwas sawatawis supados dados bingahing manahipun. Tiyang sakawan lajêng sami mangkat. Ingkang gadhah griya angêtêrakên ngantos sawatawis têbih saking griyanipun.
Sabakdaning sêmbahyang, lajêng sami wiwit ngaji dhumatêng ing surambi, pangajinipun Bagus Burham saya kantun kalihan kancanipun, môngka nalika dèrèng kesah saking Panaraga, pangajinipun sampun ragi mèmpêr, pancèn kenging dipun ajêng-ajêng tumuntên sagêd, sapunika malah glogab-glagêb, kados tiyang kabalabak ing toya, ewadene saking ajrihipun, ngantos sabakdanipun ngaji botên ngadêg-ngadêg, ngantos badhe toyan kemawon [ke...]
Sarêng sampun sami kèndêl anggènipun ngaji, Ki Tanujaya kuwintuwin. Ki Jasana, sami dipun bagèkakên kalihan kangjêng kyai, aturipun, angsal pangèstunipun kangjêng kyai sami ginanjar wilujêng, Kangjêng Kyai Imam Bêsari lajêng andangu malih kalihan gumujêng, sakesahipun Ki Tanujaya saking Panaraga, punika ingkang dipun jujug sintên, sarta salêbêtipun kêkesahan, kadospundi kawontênanipun Bagus Burham, Ki Tanujaya lajêng angaturakên lêlampahanipun sadaya, wiwit lolos saking Panaraga ngantos dumugi wangsulipun punika, botên wontên ingkang kalangkungan, kangjêng kyai sarêng mirêngakên aturipun Ki Tanujaya wau, raosing panggalihipun trênyuh sangêt, sarta katingal wêlasipun dhatêng Bagus Burham, pangudaraosing panggalih: amêmuji mugi-mugi wontêna pitulunging Pangeran aparing kanugrahan dhumatêng Bagus Burham, kadosdene wêcanipun para linangkung ingkang sampun dipun mirêngakên, anamung ing lair sakalangkung pamêthèsipun dhatêng ing pangajaran.
Kangjêng kyai lajêng gêntos dangu dhumatêng Ki Jasana, kadospundi lêlampahanipun angyèninganggèning. kautus amadosi Bagus Burham, Ki Jasana ugi lajêng ngaturakên lêlampahanipun wiwit mangkat saking nagari Surakarta ngantos dumugi ngadhêp wontên ngarsanipun kangjêng kyai punika, rèntès botên wontên ingkang kalangkungan [kalangkung...]
Sasampunipun kangjêng kyai anyêrêp-nyêrêpakên dhatêng Ki Tanujaya, lajêng dhawuh dhumatêng Ki Jasana, sarèhning sapunika Bagus Burham sampun pinanggih, sarta sampun wangsul dhumatêng ing Panaraga malih, Ki Jasana samôngsa sampun ngaso sawatawis dintên lajêng kalilan wangsul dhumatêng ing nagari Surakarta, punapa kawontênanipun kadhawuhan lapur Radèn Tumênggung Sastranagara, Ki Jasana matur sêndika, ing wêgdal wau lajêng sami kadhawuhan bibaran.
Botên kacariyosakên enggal lamènipun sarta kawontênanipun wontên ing margi, dumugi ing nagari Surakarta, sampun wanci sontên, kalêrêsan ing wêgdal wau Radèn Tumênggung Sastranagara sawêg lênggahan wontên ing pandhapa, kalihan ingkang putra Mas Ngabèi Rônggawarsita, sawêg sami angudaraos bab kesahipun Bagus Burham, dèrèng ngantos dumugidangu. kasaru dhatêngipun Ki Jasana, ingkang sawêg lêlênggahan sarêng uninga dhatêngipun Ki Jasana, sami botên sarônta lajêng dipun timbali dhatêng palênggahanipun, kadangu kadospundi kabaripun Bagus Burham, ingkang dinangu angaturakên lêlampahanipun anggèning kautus amadosi dhumatêng ingkang wayah Bagus Burham wau, botên wontên ingkang kalangkungan.
Radèn Tumênggung Sastranagara saha Mas Ngabèi Rônggawarsita

config: jv


text:
Asok Tukon | kata dan rasa
← Atur Pangabekti dalam Sekantung Tas Kresek
Kisah Serumpun Bambu *) →
By latree ¶ Posted in Uncategorized ¶ 16 Comments
Telah dimuat di Jagad Jawa Solopos, Kamis 13 Maret 2014
Kanti milih meneng, timbang mangsuli Kewetu atos. Kawit mbiyen dheweke wis kandha, ora seneng nganggo mas-masan. Gelang kalung sing dadi asok tukon saka Panji ditampa kanthi bungah, Nanging disimpen wae, dinggo celengan. Ora arep dinggo mrana-mrene.
Nanging Simbah Putri, ya simbahe Panji, ora rampung-rampung anggone ngendikan. Adicara mangan bareng ing meja bunder kuwi dadi sarwa ora kepenak. Arep ngulu ya dadi seret.
"Dinggo. Pokoke dinggo. Nek sesuk melu mangkat mbesan ing Pagergunung, kudu dinggo," Simbah mbaleni meneh, "Nji, bojomu kuwi dikandhani."
Simbah nuli nyangking piringe menyang pawon. Kanti leren anggone mangan. Panji mung nglirik Kanti sing nembe seminggu dadi bojone kuwi.
"Aku wegah, Mas. Apa maneh modhele kaya gelang kalung bakul daging ing pasar ngono."
Panji ora mangsuli. Sendhoke diselehake. Ndilalah wis rampung anggone mangan. Banjur menyat. Embuh menyang ngendi. Kanti mecucu. Piringe ditumpuk karo piringe bojone, banjur digawa menyang mburi.
Bocah kuwi jenenge Munasih. Ireng pakulitane, nanging untune putih resik tur temata. Alise kandel. Kawit ketemu sepisanan nalika melu rombongan besane Panji, mesem terus. Ketoke uripe ora tau susah. Ana sing katon mencorong saliyane untune. Kalung ing gulune, gelang ing tangan kiwane. Munasih dadi manten telung dina kapungkur. Gelang kalung kuwi mesthine asok tukon saka bojone.
"Mbak Kanti melu mbesan menyang Pagergunung?" pitakone Munasih.
Kanti mung mesem banjur manthuk. Rada bingung. Rasane Kanti durung tau sesrawungan utawa ngobrol karo Munasih. Nanging, Munasih sajak semanak, grapyak, nyenengake. Anggone guneman ya nganggo basa ngoko, ora ndadak alus-alusan. Yen ora nganggep kanca cedhak ora bakalan bisa kaya ngono. Iki nggawe atine Kanti rada kalipur. Rasa sepi lan dhewekan dadi mantu anyarane Pak Sukir rada suda.
Wis seminggu ing omah iki, nanging durung kenal sapa-sapa. Sakjane kabeh wong aruh-aruh. Nanging, saking akehe, Kanti malah bingung, ora ana sing nyanthel ing sirahe. Nembe iki bisa langsung kecathet.
"Mangkat bareng ya, Mbak? Karo Yu Tukini, karo Mamak. Jare Mbok Dhe wis pesen carteran?"
"Iya, ketoke."
Munasih terus ngecipris, nyritakake jeneng-jeneng sedulure. Lik kae, pak kuwi, yu kae, mbok dhe kuwi. Mbokmenawa nganggep Kanti wis kenal kabeh. Mbokmenawa pancen kabeh wis tetepungan karo Kanti, lan Kanti sing durung kelingan. Saking akehe kuwi mau.
"Lucu ya, Mbak? Mosok seminggu kok ana telu sing duwe gawe. Kapan kae ngeterke Mas Panji mbesan ning nggone njenengan. Aku karo Mas Edi telung ndina kapungkur. Awake dhewe nembe bar dadi manten, ning sesuk wis dijak mbesan ing liya desa," tembunge sumringah.
"Iya. Jane aku rada bingung kudu kepriye. Mengko aku cedhak-cedhak Njenengan wae ya, Mbak. Aku dikandhani nek klera-kleru obah."
Munasih ngguyu kemekel, "Hla kok malah cedhak aku. Kudune njenengan cedhak-cedhak Yu Tukini, ibuke Mas Panji, maratuwa njenengan. Utawa Mbok Dhe Sami, simbahe Mas Panji. Mamakku ki mung nakdulure Mbok Dhe. Ndilalah wae omahku mung kulon kono," Munasih nuding omah kulon pager.
Oh, dadi Munasih iki putrane nakdulure Simbah. Omahe kulon kuwi. Pancen bener kandhane Munasih. Nanging embuh yagene Kanti durung bisa rumangsa cedhak karo Mamak lan Simbah. Isih kebak rikuh lan wedi kleru.
"Ya, sesuk bareng Mamak lan Simbah uga. Dadi ya cedhak kabeh, ta?" Kanti wangsulan.
"Oh iya ya… hahaha…," Munasih ngguyu maneh.
Wong wadon loro kuwi mbacutake ngonceki kacang brudhul panenane Simbah saka kebon mburi omah. Munasih ngecipris. Kanti ngrungokake karo pisan-pisan mangsuli utawa takon sakprelune.
Kanti pancen dudu anake wong sugih. Bapake guru SD. Ibune ing omah wae. Kala-kala nampa jahitan. Ibune ora nate gelem nampa jahitan rada akeh, kuwatir yang gaweyan ngomah kelepyan.
Kakange Kanti ana loro. Adhine wadon uga loro. Kanthi gaji guru SD lan bayaran njahit sing ora sepiroa, uripe Kanti lan sedulur-sedulure adoh saka ngebreh. Mangkat mulih sekolah mlaku. Kamangka rada adoh. Kala-kala disangoni yen ibune duwe dhuwit. Yen ora ya sangu panganan lan omben sakanane saka omah.
Kok nggagas ngango mas-masan, sandhangan wae arang-arang ditukokake. Kudune Kanti seneng nampa asok tukon awujud mas-masan, banjur dinggo dhimen tambah ayu. Nanging, nyatane wis dijajal nganggo malah Kanti rumangsa wagu. Apa maneh asok tukon saka Panji kuwi pangajine gedhe banget tumrap dheweke. Kalunge kira-kira 20 gram. Gelange rante antarane 10 gram. Mula dadi kaya bakul daging, jare Kanti. Durung giwang karo ali-aline.
Bapak ibune Panji nadyan urip ing ndesa adoh kutha, nanging kepetung sugih. Sawahe akeh lan amba. Ing desa kono, Pak Sukir lan Bu Tukini dianggep priyayi. Sakngendikane bakal disendikani tangga-tanggane. Mamak iku anak ontang-anting, ora ana tunggale. Mula dening Simbah ora pareng manggon omah liya, wis manggon kono wae. Ora wurung bakale omah kuwi dadi duweke. Jarene timbang ngguwang dhuwit menawa ndadak tuku omah maneh.
Kanti ngerti sing jenenge simbah umume cerewet lan kakehan aturan. Nanging Simbah Putri iki miturut dheweke pancen kakehan aturan temen-temen. Wong sakomah ora ana sing wani mbantah Simbah.
Bapak, Mamak, Panji, Bagus adhine Panji, nganti tekan Mbah Kakung, manut kabeh. Yen ora mathuk yo ora wangsulan, paling ora milih meneng wae. Mau bengi Panji wis ngandhani Kanti bab kuwi. Ngerih-rih supaya Kanti gelem nganggo mas-mas


text:
DIKSI SAJRONE CERKAK ING ANTOLOGI LINTANG ALIT ANGGITANE SUMONO SANDY ASMORO
FATIMATUZ ZAHRO
Mahasiswa S-1 Pendidikan Bahasa dan Sastra Daerah, Fakultas Bahasa dan Seni, Universitas Negeri Surabaya, email : _EMAIL_
Dr. Surana, S.S., M.Hum.
Dosen S-1 Pendidikan Bahasa dan Sastra Daerah, Fakultas Bahasa dan Seni, Universitas Negeri Surabaya
Abstrak
Crita cekak mujudake karya sastra kang awujud gancaran, kang asipat fiksi, kang critane dicritakake sarwa ringkes. Cerkak bisa narik kawigatene pamaca krana cerkak ora mbutuhake wektu kang akeh anggone maca. Basa kang ana sajrone cerkak, ora mung nggunakake basa lumrah wae nanging uga nggunakake basa kang endah lan bisa aweh nilai estetik. Miturut Teeuw (1984:1) ngandharake, menawa karya sastra iku kalebu saka salah sawijine wujud seni kang nggunakake basa minangka pirantine. Basa kang digunakake sajrone karya sastra ora mung nganggo basa lumrah utawa padinan nanging uga nganggo basa endah kang ngandhut pamilihe tembung (diksi) utawa lelewane basa. Basa kang endah mujudake basa kang ora lumrah digunakake ing saben dina. Basa kang endah mujudake basa kang ngemu kekarepane panganggit. Semono uga basa kang digawe sajrone antologi cerkak Lintang Alit anggitane Sumono Sandy Asmoro, antologi kasebut minangka objek panliten iki kanthi nggunakake tintingan stilistika.
Lelandhesan panliten kasebut dadi dhasar anane underan panliten iki, yaiku (1) kepriye wujude diksi sajrone cerkak ing antologi LA anggitane SSA?, (2) kepriye milih sumber diksi sajrone cerkak ing antologi Lintang Alit anggitane SSA?, (3) kepriye sipate diksi sajrone cerkak ing antologi Lintang Alit anggitane SSA?.
Panliten ngenani pamilihe tembung sajrone cerkak ing antologi LA anggitane SSA mujudake sawijine panliten kang asipat sinkronis lan jinis dheskriptif. Dhata kang digunakake yaiku dhata kang arupa tembung, frasa, klausa, ukara kang ana sajrone cerkak antologi LA lan sumber dhata panliten iki yaiku cerkak ing antologi LA. Instrumen utama kang digunakake yaiku panliti ing panliten iki dhewe. Instrumen kang dadi panyengkuyung panliten iki yaiku piranti kang arupa buku, pulpen, laptop, lsp. Carane nglumpukake dhata ing panliten iki, yaiku nggunakake teknik waca, cathet lan studi kapustakan. Carane njlentrehake dhata sajrone panliten iki, yaiku migunakake metode analisis kualitatif deskriptif. Dene, tata cara panulisane asile panliten kanthi informal.
Asil panliten kang kapisan, ngenani wujude diksi sajrone cerkak ing antologi LA kang ngasilake rong cara ing antarane (1) konvensional, lan (2) inkonvensional. Asil panliten kang kapindho, ngenani sumbere diksi cerkak ing antologi LA diperang dadi loro, yaiku (1) ragam ngoko (2) ragam krama. Wujud diksi kang asring digunakake dening panganggit kanthi cara konvensional yaiku arupa tembung entar lan pepindhan. Dene kanthi cara inkonvensional asring nggunakake tembung basa Indonesia dipeksa dadi tembung basa Jawa. Sumbere diksi sajrone antologi LA asring nggunakake ragam ngoko. Asil panliten kang pungkasan utawa katelu, ngenani sipate diksi sajrone cerkak ing antologi LA diperang dadi telu, yaiku (1) sosial, (2) spiritual lan (3) estetik. Sipat diksi kang asring digunakake dening panganggit yaiku sipat sosial lan sipat estetik.
Tembung wigati: diksi, cerkak, stilistika
Abstrak
Cerita pendek merupakan karya sastra yang berbentuk prosa, yang bersifat fiksi yang ceritanya diceritakan dengan ringkas. Cerpen bisa menarik perhatian pembaca karena cerpen tidak membutuhkan waktu banyak untuk membacanya. Bahasa yang digunakan dalam cerpen tidak hanya menggunakan bahasa sehari-hari saja tetapi juga menggunakan bahasa yang indah dan bisa memberi nilai estetik. Menurut Teeuw (1984:1) mengatakan, karya sastra termasuk salah satu bentuk seni yang menggunakan bahasa sebagai alatnya. Bahasa dalam cerpen tidak hanya menggunakan bahasa sehari-hari saja tetapi juga menggunakan bahasa yang indah dan mengandung diksi serta gaya bahasa. Bahasa yang indah merupakan bahasa yang tidak biasa digunakan dalam sehari-hari. Bahasa yang indah merupakan bahasa yang mengandung keinginanya pengarang. Begitu juga bahasa yang dibuat dalam antologi cerpen
Lintang Alit pengarang Sumono Sandy Asmoro, antologi tersebut sebagai objek penelitian ini dengan menggunakan kajian stilistika.
Latar belakang penelitian tersebut menjadi dasar adanya Rumusan masalah penelitian ini, yaitu (1)
bagaimana bentuk diksi dalam cerpen di antologi LA karya SSA?, (2) bagaimana pengarang memilih sumber diksi dalam cerpen di antologi LA karya SSA?, (3) bagaimana sifatnya diksi dalam cerpen di antologi LA karya SSA?.
Penelitian mengenahi diksi dalam cerpen pada antologi LA karya SSA merupakan salah satu penelitian yang bersifat sinkronis dan jenis penelitian diskriptif. Data yang digunakan dalam penelitian ini yaitu data yang berupa kata, frasa, klausa, kalimat, dll. Sumber data yang digunakan dalam penelitian ini yaitu cerpen yang ada dalam antologi LA karya SSA. Instrumen utama penelitian ini yaitu peneliti itu sendiri. Instrumen pendukung dalam penelitian ini yaitu buku, bulpen, laptop, dll. Caranya mengumpulkan data di penelitian ini, yaitu menggunakan teknik memcaca, catat dan kapustaka. Caranya menganalisis data dalam penelitian ini, yaitu menggunakan metode analisis kualitatif deskriptif. Sedangkan caranya menyuguhkan hasil analisis data menggunakan cara informal.
Hasil penelitian yang pertama, tentang bentuknya diksi dalam cerpen di antologi LA yang menghasilkan dua cara diantaranya (1) konvensional, dan (2) non-konvensional. Hasil penelitian yang kedua, tentang sumber diksi dalam cerpen di antologi LA karya SSA dibagi menjadi dua, yaitu (1) ragam ngoko, lan (2) ragam Krama. Bentuk diksi yang sering digunakan oleh pengarang dengan cara konvensional yaitu berupa tembung entar dan pepindhan. Sedangkan dengan cra inkonvensional yaitu sering menggunakan kata bahasa Indonesia dipaksa jadi kata bahasa Jawa. Sumbernya diksi yang sering digunakan dalan antologi LA adalah menggunakan ragam ngoko. Hasil penelitian yang terakhir atau ketiga, tentang sifatnya diksi dalam cerpen di antologi LA dibagi menjadi tiga, yaitu (1) sosial, (2) spiritual dan (3) estetik. Sifat diksi yang sering digunakan oleh pengarang adalah sifat sosial lan estetik.
Kata kunci
: diksi, cerpen, stilistika
PURWAKA
Landhesane Panliten
Basa minangka sarana kang digunak


text: Pinolosian Timur kuwe salah siji kecamatan nang , Sulawesi Utara, Indonesia.


text:
kang anjalari bisa olèh pangarahe. Samubarang ing donya iki sarta ing alam liyane ora ana kang kêna kadarbe dening manusa, manawa ora kalawan karêp.
Dadi amusthi pangangên-angên lan amusthi cipta iku: amolahake sèl-sèl kang dumunung ing utêk kang nuju ora nyambut gawe, supaya kuwawaa tămpa kêkêdhêr kang alus-alus kang têkane utawa asale saka ing badan wadhag, nalika iku banjur [ba...]
[...njur]
kayadene ana wot utawa karêtêg kang dumunung utawa sumambung ing saantaraning badan wadhag lan alam kang alus-alus, lah iku kang angundhakake rumangsane manusa saka badan wadhag marang alam kang gaib, sarta saka kang gaib marang wadhag. Saiki têtela sumurupmu, bab prakara iku ing panyana iya gampang, kayadene ora ana rêkasane, dene kêna winêcakake kalawan têtêmbungan sawatara. Ewasamono ora akèh manusa kang bisa anggayuh marang kabudayan mau.
Dèn padha wêruhana: manusa kang nêdya ngarah gêgayuhan kang suci mau, manawa kêkandhutaning ati, paedahing panggawe nêdya kanêrake marang samubarang prakara kang ora bêcik apa manèh ora suci kaya ta: melik sinêbut amunjuli ing liyan marga kumingsune eerzuchtig dadi suthik kasoran, apa manèh karêkating ati nêdya ginawe sarananing ngupaya kasugihan, lan pèni-pèni donya, sarta nêdya mamèrake kapintêrane marang bangsane, krêntêging ati mung melik marang samubarang kang sapele, manusa kang mangkono prasasat wuta pandêlêngane, binasakake ancik-ancik sapinggiring juranging bêbaya kang gêdhe: mingsêd sêthithik bae mêsthi kacêmplung ing juranging bêbaya
mau: apa manèh satêmêne wus yakin, manusa kang duwe pambêkan mangkono ora bisa olèh marga liyane kang ora rinakêtan dening bêbaya.
Sarta manèh wus têtela manusa kadunungan watak asor mau mêsthi ora bisa tumêka ing gêgayuhane kang luhur, margane wus cinêtha. Watak angkara murka bakal anggèndèng marang bêbaya.
Marmane padha asinaua, anitia kang rêsik, lan cêtha marang samubarang panggawe kang ana ing donya kang kasatmata iki, saya lawas saya akèh undhaking kalimpadanamu, sabanjure nuli nyumurupi lan bakal têtela ing sumurupmu marang sawarnaning panggawe pêpalanganing lakumu.
Sawênèhing manusa ênggone nyidikake pandêlênge ora kalawan ambudi bisa gêlis utawa rikat, mung tansah amêndêng ing pamarsudining lêlakone bisaa nurut marang ugêr wêwatoning kodrad, sabab ing têmbe bakal têrang ing sêsurupane. Manusa mau wus padha wêruh: manawa samubarang prakara ing donya iki kabèh padha bakal têkan ing măngsa undhaking kalimpadane. (graad van ontwikkel).
Lah iku kang sinêbut manusa kang anurut dalan, kêna diarani lumaku kalawan anurut wajibing manusa kang kaprah.
Margi ingkang anuntun dhatêng: katêntrêman langgêng.
Pangandikanipun Buda: sira padha têka ing panggonan ingsun, ingsun kang duduhake marang sira wêwulang kang ngoncatake sawarnaning kasusahan utawa kasangsayaning urip.
Mênggahing agami Buda, nyawaning manusa punika langgêng, botên pêjah lan botên sirna. Dene nyawaning bêbayi ingkang mêntas lair, punika dede nyawa enggal. Sampun mêsthi pinangkanipun saking pangolah, ngalih ingkang langgêng, utawi ingkang tansah lumintu, dados gêsang kita (manusa) punika, kenging kaupamèkakên têtingalan ingkang kagêlarakên ing sawatawis măngsa kemawon, sajatining manusanipun punika, kakêmpalaning pikajêngan sae lan awon, inggih punika ingkang kawastanan nyawaning manusa, ingkang botên sagêd pêjah, nanging tansah langgêng wontênipun, raga kita wadhag prasasat kunjaraning nyawa, ingkang ambalênggu nyawa wau ing sawatawis măngsa. Awon saening sipatipun nyawa, punika gumantung saking lêlampahaning [lêla...]
[...mpahaning] nyawa wau ing nalika gêsangipun ingkang rumiyin-rumiyin.
Manusa ingkang kadunungan kalimpadan tuwin kabodhoan, kadunungan ngadil saha drêngki, kadunungan karosan utawi ringkihing badan, punika tuwuhipun botên sanalika, wiwit kalairakên, sabab kawujudaning manusa ing gêsangipun sapunika, tumusan utawi turutanipun ugêr ingkang langgêng. Ugêr wau makatên: manusa badhe angundhuh wohing sêsêbaranipun, mila manawi wontên manusa ingkang tansah alampah drêngki, punika gêsangipun ingkang rumiyin pancèn kulina nglêgutakakên dhatêng patrap awon, dene manawi wontên manusa kadunungan budi jêjêg, pambêk sae sarta wêlasan, punika ing gêsangipun ingkang rumiyin-rumiyin tansah marsudi ngulinakakên dhatêng samukawis kasaenan, sarèhning pambêkanipun manusa dhatêng sae, sipating nyawa ugi kulina sae. Wujud dumadosing manusa punika sabab saking pandamêlipun piyambak, dados manusa ingkang wêwijanganing badanipun kirang jangkêp, tuwin ingkang wujudipun sampurna, punika inggih awakipun piyambak ingkang adamêl, pramila tanpa damêl anutuh utawi suka [su...]
[...ka] panarimah dhatêng sanès, kajawi dhatêng badanipun piyambak. Ajak liru tămpa, Rm lah sapa.
Sarèhning kita kawêngku ing ugêr ingkang adil, ingkang botên sagêd ewah, mila yakin yèn ingkang anitahakên badan kita inggih kita piyambak, ugi kita piyambak ingkang anuwuhakên sawarnining pêpasthèn ingkang dhumawah ing raga kita.
Sabên manusa mêsthi sagêd anêmtokakên, kadospundi badhe kadadosaning badanipun, makatên punika namung gumantung dhatêng pikiran utawi pangangên-angênipun ing sapunika. Manusa kuwasa andamêl badan miturut sapikajênganipun piyambak, mila utami sangêt bilih manusa ambudidaya sagêdipun kadunungan kalimpadan tuwin kawaskithan, lah manawi dede badanip


solat mahrib subuh: luhur: ngasar: ngisa lan catur rukune sami wekanana jro sarengat saringane mengku Wadi.
- Dulunen duk sira wulu, niyat tumandanging dhiri, rukuk: sujud: lungguh ekram, ngadeg tepungna kang yekti, yektekna lan ananira rarasing rasa sajati.
- Bango anauri wuwus, wuwusmu teka lir kyai, nganggo lapal murad makna, narik jamaning pra wali, jaman mangkya yekti beda, dadalaning ngolah ngelmi.
- Wit kadheseg ngupa butuh, kudu betah anglelantih, ngidak tatanan rekasa, sanityasa tyas kumitir, gumeter yen tan kaduman, melik atemah ngalikik.
- Titirah rawa sinerung, memet mina dipunmeniti kali blumbang jinaganan, nanithik rinuji wesi, sisikune wus liniga, yen kasep ginusah wani.
- Parandennya bangkit tuwuk, kadhang durung tuk sawiji, kasusu selakke jaman, mundur sarwi brebes mili, milang miling melang-melang, tan kapethuk wader bungkik.
- Temah ngelih ngelak ngelu, ngeluh padharan ngalikik, kang mangkana paran baya, bangkit tungkul mungkul ngelmi, srengat bae kerep gothang, nyethanthung sing pegat bukti.
- Beda lan dhek jaman mau, gampange ngupaya melik tan ana peksi ngresula, inguja tan denwaleri, kukila lit sami suka, ayem tentrem tyas basuki.
- Cangak mlengak sarwi muwus, bango pa gene sireki, sira teka bangkit ngucap, met darsana myang palupi, lupiyan lelabetannya, Sri Bupati Matawis.
- Betah lapa budya tulus, mantep ing karsa tan wigih, panggah rila myang legawa, rila: pasrah lega: sepi, wa: napsu hawa lirira, pasrah tan adarbe runtik.
- Pa gene tabangkit tiru, grenengan kacuwan bukti, bango mangsuli lah cangak yeku mung karya palupi kang yogya sinudarsana, nging aku moral bangkit.
- Bangkat ngangkt mikat wahyu, jer dudu trahing mertapi, jamak akeh bangkit kandhan, abote yen anglakoni, de niyatku mono iya arsa macung mring Hyang Widdhi.
- Widadangreh mring sedyayu, rahayu ing lairbatin nanging gek kepriye mara, teka akeh kang malangi, papalang dadya rencana, nanangi manah tan yukti.
- Tiwas pamawasing butuh katutuh anak rabi, bingung bungleng tyas ruhara, de uru arebut melik, lalu langlang salang tunjang, nunjang palang ngreregoni.
- Cacak kang tinitah manus, jaman iki arang bangkit, tandhane dhek wingi ana, aku krungu rerasaning janma mlaku bayak-bayak, wurine resi singngiring.
- Sajake kaya wong dhusun , ingirit marang nagari, ririh denira rerasan, risi rinoda bab dhuwit, geya pakaryan omahan, pananggalan tegil sabin.
- Samarga-marga gumrumung weneh nyebut priye iki uripku teka nelangsa, saben ari denring-uring, anak semah myang parentah dupara bangkita mikir.
- Kawusananing uripku kudu-kudu aprang tandhing, dahuru reh aruhara, saben jam pikiran salin, ngrembug iki kono kurang, kana meksa: kene nangis.
- Rewange nyambungi sendhu, alah sih begja sireki, nadyan kurang jer wus garan, balik aku sepa-sepi, kana durung kene boya, mokal yen antuk kamanis.
PUPUH IV
DHANDHANGGULA
- Resi Kadhal megat wacanaris, lah ta sanak semono kendela, genira rerasan kuwe, bok jugar kang katuju, balik mara dugekna sami mardawa mardi rasa, ngrarasyuning layu, bango: cangak: walang kadhak, pareng nembah katrinya umatur aris, dhuh dhuh adhuh sang dwija.
- Amba katri pan wus tan kadugi, gayuh gothek geyonganing rasa, sing pepet cupet pikirane, tar yen amba tri nyuwun sih padhuka mareng namuli, amba tri muruhita, ing pada sang wiku, srah jiwangga prapteng lena,tan garantes mring reh kang mamrih utami, tama prapteng delahan.
- Resi Kadhal mesem anauri, lah ta iya sanak-sanak ing wang, yen dhasar dadi karepe, bagya lamun sarujuk, jroning urip winenang samimarmakrup nai mungkar, lah pa yo sireku, lungguh cerak kene padha sun jateni jatine ingkang kakiki, kikisane kasidan.
- Sun tan wani wanuh memanceni, myang memancah pamanggihmu iya, wit kabeh padha benere mung gumantung ing kayun, pundi paran kang denantepi nging mungguh prayoganya, ywa kongsi kalimput, luputmlumpat paugeran, catur warga yeku dalil lawan kadis tanapi ijmak kiyas.
- Lyan kadyeku ywa kleru panampi, pipintaning ngelmu pangancasnya, yeku iku dhewe-dhewe, lire ngan ngelmu sepuh, ngelmu rasa ngelmusejati, ngemu gaib tan beda, de kang ngelmu sepuh, dunung wajibing pra wreda, wit taruna arang, kabangkat nanggapi pijer kaduwa hawa.
- Basa sepuh kang dhingin, dihin nyata datan kadhinginan, anane kang gumlar kabeh iyeku Hyang Maha agug, marma wajib kudu meruhi dat: sipat: asma: Apngal denkongsi kapangguh, panggubah rarisikanya, nyata kena ananing sakalir yeku ran ngelmu tuwa.
- Ngelmu rasa: pambobot sayekti, putusing reh sagung lelungidan, datan samar pamawasem wiji sing marga catur manrus marang betalmakmuri,lumarap graning jaja, rahsa tanggap tangguh, agal lembat datan samar, yamarmane tri bawana denbawani, tuhu ta jalining hyang.
- Dene ingkang ngran ngelmu sajati, sajatine murni tan kaworan, kalawan langgeng anane, ing nguni prapteng besuk, beda lawan jatining lair, pan maksih ebah ewah mangkana liripun, samangke mulya wibawa, mulya yekti: nanging durung temtu lestari, terkadhang binjang papa.
- Ngelmu gaib: samar jarwanireki, nanging dudu samaring sumelang nging samar kurang apane, ananira Hyang Agung yen dinayan dayaning ngati,pan durung bangkit bangkat liyan manahenkung kongasing sudira brata, marma gaib tuhu dutaning Hyang Widdhi sing sapa bangkit tampa.
- Sasat bangkit patemon lan Gusti, lah ta sanak padha rasakena, beda-beda trap lungguhe, yen sireku wus nyakup kukubane wajib meruhi, mujah lawan mudarah, mungguh bedanipun paran kang kadim kang anyar, de samengko wus jumbuh


text:
Masakan Vietnam - Wikipedia
Kanggé nyegah konflik panyuntingan, nyuwun tulung supados boten nyunting artikel punika nalika pesen punika taksih wonten. Kaca punika pungkasan dipunsunting déning Legobot (Kontrib • Log) 987 dinten 203 menit kapungkur. Jamuan makan di Vietnam
Masakan Vietnam inggih punika cara masak lan ngidangakénpanganan miturut tiyang Vietnam. Bumbu utami ing masakan Vietnam inggih punika kècap iwak kasil fermentasi ingkang dipunsebathoa]], ing antawis menumis, menggoreng, mengukus, lan merebus.
Sayuran méntah kadasta godong sélada, méntimun, sérta sayuran rémpah (rau thơm) kadasta godong kétumbar dipunsajiakén ing inggil meja ing kahanann ségèr. Sayuran rèmpah, godong sélada, utawi kulit lumpia saking tepung béras (bánh tráng) dipundamél kanggè bungkus lauk sakderengipun dimadhang. ing inggil meja, saben tiyang dipunsediaken piring alit mliginipun kangge saus penyedap kadasta nước chấm ingkang dipundamel saking campuran kecap iwak kaliyan bawang putih, cabai, gula, cuka, lan jeruk nipis.
Makanan pokok ing Vietnam inggih punika sekul saking phở. panganan ingkang jangkep kangge tiyang Vietnam kaperang saking nasi, sayuran, iwak utawi daging, lan sup. Daging ingkang asring dipunmasak dados lauk pauk inggih punika panganan laut, iwak toya tawar, daging ayam, daging sapi, daging babi, lan daging kambing. Bumbu lan rempah ingkang asring dipunginaaken ing masak inggih punika ebi, cabai, jahe, lengkuas,


text:
Schmeichel wektu latian ing timnas Denmark taun 2014
(1986-11-05) 5 Novèmber 1986 (umur 33)[1]
Estoril[3]
Leicester City 254 (0)
2013–saiki
* Gunggung main lan gul ing klub sénior tumrap liga dhomèstik iki mligi lan patitis per pukul 17:06, 20 January 2018 (UTC).
‡ Gunggung main lan gul ing tim nasional iki patitis per pukul 09:45, 15 November 2017 (UTC)
Kasper Peter Schmeichel (Cithakan:IPA-da; lair tanggal 5 Novèmber 1986) ya iku pamain bal-balan profèsional saka Denmark kang main minangka kiper kanggo klub Liga Utama Leicester City F.C. lan timnas Denmark. Dhèwèké putra mantan pamain Manchester United lan kiper internasional Denmark, Peter Schmeichel.[4]
Schmeichel miwiti kariré ing Manchester City, nanging dhèwèké disilihaké karo Darlington, Bury lan Falkirk sadurungé nggawé debut ing Manchester City. Sanajan Schmeichel ngasilaké City jersey nomer 1 dhéwé nalika wiwitan mangsa 2007-08, tekané Joe Hart ngasilake Schmeichel disilihaké menyang Cardiff City. Pamimpin internasional Republik Irlandia Shay Given nalika Januari 2009 njalari Schmeichel ambruk mudhun kariré ing City, lan ing Agustus 2009, dhèwèké diijini bisa nggabung karo mantan mènèjer Sven-Göran Eriksson ing Notts County. Dhèwèké nelasaken namung setunggal mangsa kaliyan klub iki. Dhèwèke gabung karo Leeds United ing Mèi 2010, nanging manèh, ing klub iki mung pungkasan saksampuné dhèwèké dadi subjek transfer menyang Leicester City, ing ngendi dhèwèké bakal kerja manèh karo Eriksson. Schmeichel wis mlebu 270 tetandhingan kompetitif kanggo Leicester, menang ing Kajuwaran ing 2014 lan Liga Premier rong taun sabanjuré.[5]
Panjenengané main 17 pertandhingan kanggo timnas U-21 saka Denmark. Schmeichel diundang nganti tim nasional Denmark kanggo nglawan Islandia tanggal 13 Mei 2011, lan dadi bagian saka skuad ing UEFA Euro 2012, nanging ora nggawé debut senior nganti 2013.
(ing basa Indonésia) PROFIL: Sepuluh Hal Menarik Tentang Peter Schmeichel
↑ a b Hugman, Barry J., ed. (2010). The PFA Footballers' Who's Who 2010–11. Mainstream Publishing. k. 370. ISBN 978-1-84596-601-0.
↑ "Player Profile: Kasper Schmeichel". Leicester City FC. Dijupuk 25 January 2018.
↑ "FPF Player Profile Kasper Schmeichel". Federação Portuguesa de Futebol. 2016. Dijupuk 25 January 2018.
↑ Hal Menarik Tentang Peter Schmeichel(dipunundhuh tanggal 25 Januari 2018)
↑ Bintang Leicester: Kasper Schmeichel(dipunundhuh tanggal 25 Januari 2018)
Dijupuk saka "_URL_
Kaca iki pungkasan diowah nalika 16.30, 26 Novèmber 2019.


text: Andir kuwe salah siji kecamatan nang , Jawa Barat, Indonesia.


Kodhe maskapai pamaburan ICAO
Kodhe maskapé pamaburan ICAO iku kodhe sing diwènèhaké déning Organisasi Pamaburan Sipil Internasional utawa International Civil Aviation Organization utawa dicekak ICAO marang maskapé pamaburan lan otoritas pamaburan. Kodhe maskapé pamaburan ICAO iki unik tumrap saben maskapé pamaburan. Kodhe maskapé pamaburan ICAO dumadi saka kodhe telung aksara sing kanthi pepak kadhaftar ing dhokumèn ICAO 8585: Designators for Aircraft Operating Agencies, Aeronautical Authorities and Services. Kombinasi-kombinasi tiga huruf tertentu tidak dipigunakaké kanggo ngéndhani konflik karo sistem aiya (kaya ta SOS). Kodhe sing diwiwiti nganggo aksara Y lan Z dicadhangaké kanggo organisasi-organisasi pamaréntah. Saliyané kodhe kanggo maskapé pamaburan, ICAO uga ngetokaké kodhe tumrap papan anggegana.


text:
Konstantynów Łódzki iku sawijining kutha ing Polen. Kutha iki sing ndunungi... jiwa.
Kutha ing Polen


text:
Merakurak iku kacamatan ing Kabupatèn Tuban.
Réferènsi
Kacamatan ing Kabupatèn Tuban
Kacamatan ing Jawa Wétan


text:
Prakata
Sabuk Alpide utawa (basa Inggris: Alpide belt, kuwe rangkeyan gunung berapi sing memanjang molai sekang kepulauan Banda, Nusa Tenggara Timur, Nusa Tenggara Barat, Bali, Jawa, Sumatera, Kepulauan Andaman, terus ming pegunungan Himalaya terus ming arah kulon antarane Turki, Yunani, Itali terus ngantek samudra Atlantik.
5 nganti 6% lindu sing tau kedaden nang donya kuwe asale sekang pertemuan lempeng tektonik sing mbentuk rangkeyan sabuk Alpide kiye. Uga 17% lindu skala gede nang donya kuwe sekang rangkeyan tektonik kiye.
Gunung Berapi Terkenal nang Sabuk Alpide
Gunung berapi sing terkenal sing klebu rangkeyan kiye antarane gunung Etna nang pulau Sisilia Itali, gunung Arafat nang pegunungan Kaukasus, Gunung Toba nang Sumatra, gunung Krakatau nang selat Sunda uga gunung Merapi nang Yogyakarta.
Sing mbentuk Alpide Belt
Sing mbentuk ring of fire yakuwe tumbukan antara:
 lempeng Australia nang sisi wetan
 lempeng India
 Arab
 Afrika karo
 lempeng Eurasia nang sisi lor.
Deleng Uga
 Lempeng tektonik
mBalik ming:
 Jalur gunung berapi donya
 Gunung berapi
Geologi
Gunung berapi


text:
ah | tan kenging lamun winilis | makatên ugi gusti | salaminya gêsang ulun | sayêkti dèrèng wikan | dhatêng rajabarana di | kathahira kalangkung-langkung punika ||
36. tan wontên kalih sri nata | kadya jêng sri narapati | ratu agung binathara | sugih băndha êmas picis | tan wontên animbangi | gusti kawula sang prabu | samana sri narendra | miyarsa aturing patih | dahad suka ing driya marwata suta ||
37. sang nata mèsêm ngandika | ingsun arsa tanya malih | mung dwi prakara kewala | batangên ingkang patitis | aywa ngantya nalisir | kaprahe janma sawêgung | myang kathahnya kupiya | kang wus kalampahan nguni | iya iku kasugihan lan kawignyan ||
38. nalar tuwin rekadaya | kagunan tanapi ngèlmi | paman patih kadiparan | sing ciptanira pribadi | ywa dora paman patih | matura sabênêripun | myang pakewuhing driya | aturira marang mami | salah siji paman êndi kang kasoran ||
39. lawan ingkang luwih guna | migunani mring pra janmi | mangkana rêkyana patya | lêgêg tyasira tan sipi | dangu tan bisa angling | kawêkèn dènnya umatur | ruwêd jroning wardaya | myang sandeyèng [sande ...]
[... yèng] tyas kya patih | pan mangkana panyiptanira ing driya ||
40. lamun manira matura | kasugihan kasor dening | kawignyan myang rekadaya | nalar atanapi ngèlmi | sayêkti antuk runtik | awit gusti jêng sri mulku | narendra sugih băndha | lamun kawignyan myang ngèlmi | myang kagunan kasor dening kasugihan ||
41. têmêne datan kasoran | dadya umatur ki patih | pukulun sri naranata | amba nyuwun gung aksami | nyuwun inah tri ari | ngunjuki atur sang prabu | wit prakawis punika | sayêkti kalamun sungil | lamun datan ginilut jroning wardaya ||
42. yèn dèn piagah kewala | manut êmbyaking pra janmi | makatên upaminira | dèrèng masthi bênêr bêcik | awit wontên prakawis | wus kaprah janma sawêgung | linampahan sadaya | tumurun sing kaki nini | sayêktinya manawi dèn rasa-rasa ||
43. sadaya datan prayoga | mung nurutkên nguni-uni | tan sagêd angrekadaya | ngupaya ingkang prayogi | makatên sri bupati | wasitan wira janma nung | sang nata angandika | kalamun mangkono patih | benjang ari Soma kewala matura ||
44. wus madya ari samana | anulya sri narapati | têdhak saking sinewaka | kondur maring dalêm puri | ginrêbêg para cèthi | kêparak myang para manggung | kang ngampil upacara | dhèrèk malbèng dalêm puri | kyana patih mijil sing bangsal witana ||
1. wadyabala kang samya anangkil | ngarsanya sang katong | mulih marang wisma dhewe-dhewe | cinarita lampahe kya patih | datan dangu prapti | kapatihan sampun ||
2. kyana patya tumuli alinggih | kursi jroning gêdhong | dhêlêg-dhêlêg kraos jro galihe | anggagas [ang ...]
[... gagas] mring dhawuhnya sang aji | jrih tumibèng sisip | amanggih bêbêndu ||
3. dahat èmêng tyasira ngranuhi | kang riwe gumrobyos | dèrèng ngantya santun busanane | ingkang garwa kagyat jroning galih | mulat mring kya patih | nyana antuk bêndu ||
4. dinukanan jêng sri narapati | nulya matur alon | kadiparan dadya darunane | datan kadya saban-sabannèki | kawula tingali | èmêng jroning kalbu ||
5. punapaa dinukan sang aji | kya patih nabda lon | ora yayi apan mung mangkene | ingsun mau sowan nèng sitinggil | sri nata tinangkil | nulyèngsun tuk dhawuh ||
6. kinèn batang dhawuhnya sang aji | ywa ngantya tan condhong | ingkang lumrah janma sakabèhe | myang kupiyanira duk ing nguni | amung dwi prakawis | kasugihan iku ||
7. apa kasor kawignyan myang ngèlmi | nalar-nalaring wong | tuwin rekadaya sakabèhe | apa nalar kawignyan myang ngèlmi | ingkang kasor dening | kasugihan mau ||
8. kang mangkono pakewuh tyas mami | mungguh atur ingong | kasugihan kang dèn kalahake | dening nalar kawignyan myang ngèlmi | jrih yèn manggih runtik | awit sang aprabu ||
9. sugih băndha êmas lawan picis | de lamun tur ingong | ngèlmu nalar myang kawignyan kuwe | kasor dening băndha lawan picis | yêktyèku nalisir | mungguhing janma nung ||
10. dadya ingsun tan bangkit ngaturi | pambatang sang katong | nyuwun inah tri ari lamine | yun sun rasa-rasa jroning ati | êndi kang prayogi | ywa ngantyantuk bêndu ||
11. benjang ari Soma ngarêp iki | dèn timbali ingong | sowan marang sri nata ngarsane | kinèn matur prakara puniki | milih salah siji | dwi prakara mau ||
12. ingkang garwa nulya matur malih |
kalamun mangkono | sampun dados ruditèng galihe | pan punika langkung dening galpil |[2] rêmbugên prayogi | lan sadhèrèk sêpuh ||
13. kakang Kartimaya iku wasis | ngluwihi gunging wong | yêkti cakut cakêp sadayane | datan wontên prakawis nalisir | mangkana kya patih | mirêng aturipun ||
14. ingkang garwa ayêm ing panggalih | nulya nabda alon | sesuk bae ingsun timbalane | nulya patih malbèng dalêm wingking | kang garwa umiring | kanthèn asta sampun ||
1. datan kawarna ing dalu | tantara pan sampun enjing | kyana patya wungu sigra | angutus sajuga abdi | animbali Kartimaya | datan dangu sampun prapti ||
2. kyana patih nabda arum | pun kakang sami basuki | lamine datan pinanggya | Kartimaya matur aris | saking pangèstu paduka | sadaya sami basuki ||
3. nanging kala winginipun | anak kula kang wuragil | pun Sumarya wastanira | kataman roga bêntèrtis | parimarmaning jawata | kula antuk mausadi ||
4. sarêng usada puniku | kula tamakkên kang sakit | anak kula pun Sumarya | datan ngaping kalih malih | enjingira wus waluya | sampun sagêd


text: Dampal Selatan kuwe salah siji kecamatan nang , Sulawesi Tengah, Indonesia.


text: êng dhatêng ing Lipura sarta numpak kapal. Utusan kêkalih anjujul. Dumuginipun ing Lipura sampun aningali dhatêng Senapati pinuju têtêgar, Ki Wuragil wicantên dhatêng Ki Wilamarta, "Dawêk sami mudhun, lajêng sami andhawahakên timbalane kangjêng sultan." Continue reading Babad Tanah Djawi (12) →


text:
Minnesota iku nagara Pérangan ing sisih lor nagara Amérika Sarékat. Sapérangan saka praja iki wewatesan karo nagara Kanada.
Kutha krajan praja Minnesota yaiku Saint Paul. Kutha paling gedhé yaiku Minneapolis. Luwih saka 750.000 sing ndunungi urip ing loro kutha iki sing kapisahaké déning Kali Mississippi. Kutha iki dikenal minangka Kutha kembar. Minnesota dadi praja angka 32 wiwit gabung tanggal 11 Mèi, 1858.
Rujukan

Minnesota


text:
:
di-[x] kw. diampah.
(ampêl) :
di-[x]-i kn disêsêli (ditèmplèki) urub-urub (tmr. gêni).
ampêr :
I êngg. pc. mèh. II uyah [x] ak: uyah tampêr. III di-[x] kn: 1 pc. dibalang, dipathak; 2 diuncalake banjur ditampani wong liya (tmr. bata, bêntêtan têbu lsp).
ampêru :
kn. ak rêmpêlu.
(ampêt) :
di-[x] kn dicandhêt, ditahan aja nganti mêtu (tmr. ambêkan, nguyuh lsp); 2 dicandhêt supaya ora nêpsu.
ampik-ampik :
êngg. kn tutup keyong.
(ampil) :
garwa [x] ki sêlir; di-[x]: 1 kn. digawa (tmr. upacaraning para luhur lsp); 2 ki. disilih, diutang; [x]-an: upacara lsp. gawaning para gêdhe yèn lêlungan.
(amping) :
di-[x]-[x]-i kn 1 diayomi, dipitulungi (dimêmanuki); 2 diiringake ing kiwa têngêne (nalikane mlaku); [x]-an; aling-alingan, ndhêlik aling-aling ...
(ampir) :
I di-[x]-i kn ditêkani banjur diajak lunga (digawa lsp) tmr. panggonan kang kêliwatan; di-[x]-ake: dikon mampir; [x]-an: papan kang diampir; kc. mampir, kampir. II [x]-[x] êngg. kn: èmpèr.
(ampyak) :
I [x]-[x]-an êngg. kn: mlaku dhêdhampyakan. II di-[x](-[x]) kn: kabèh ditêmpuh(disrêngêni lsp).
ampyang :
kn ar. panganan (kacang dicampur gula).
amplèk :
kn saèm. klambi kotang.
(amplèng) :
di-[x] êngg kn saèm. disêngkêlit (tmr. kêris lsp).
(amplik) :
ng-[x] êngg. kn mung tumumpang ing pinggir.
(amplok :
) ng-[x] kn nèmplèk ngêthapêl.
amplop :
kn dluwang urung (tapih)ing layang.
(ampu) :
di-[x]-[x] dipêksa, disawiyah-wiyah, diprusa.
kn bisa ngêtokake (nganakake) daya kang ngluwihi (tmr. gêgaman, ent. tmr. têtêmbungan, donga lsp).
ampuhan :
kn prahara awor pêdhut (udan) ing pagunungan.
k. pc aja.
(ampung) :
[x]-an kn. ak ndhêlik aling-aling ing.
(amput) :
I dudu [x]-[x]-e kn dudu tandhinge (durung mèmpêr babar pisan yèn ditandhing karo ...).II di-[x] êngg: dilakèni.
ampo :
kn lêmpung digarang (dipangan).
ampoh :
I êngg. pc ampuh. II di-[x] êngg. kn: diampah.
ampok :
I êngg. kn èmpèr-èmpèran, payon kang tumèmplèk ing pagêr bata lsp. II [x]-[x] êngg. kn: mung lancingan thok.
amprah-imprih :
êngg. kn wira-wiri.
(amprêt) :
ng-[x] pc cupêt (cêndhak) bangêt (tmr. klambi lsp).
amral :
(W) kn senapati lautan.
amrat :
1 kw. amot, momot; 2 êngg. k: abot; kc. amot, awrat.
amrèh :
êngg. kn amrih.
amrêta :
(S) kw luput ing pati; tirta [x] kw: banyu panguripan.
amrih :
: 1 kw ngudi (marsudi) supaya ...; 2 ak. supaya ...; kc. murih, purih.
amrik :
kw mambu (wangi) bangêt.
(W) kn dluwang rêmpêlas.
amtênar :
(W) kn priyayi (punggawa nêgara).
n. wontên k 1 katon maujud (mawa blêgêr); 2 pancèn nyata madêg; 3 dumunung ing, kapêrnah ing; 4 pc. duwe, kadunungan; 5 pc. manggon, dêdunung ing; 5 pc. dadi ut. padha karo, up. 4 ping 4 ana 16; [x] dene n. wondening k: dene mungguh ing..; dianani, dianakake: diwujudi, dicêpakake; kc. kaanan, kahanan.
êngg. kn ngêngêt sêga.
kn. putra ki turunan kang kapisan (uga tmr. kewan); [x] molah bapa kêpradhah pc: nêmahi sangsara marga saka kalakuaning anake; bapa kasulah [x] kapolah pr: anak kêjibah ing prakaraning bapakne kang wis ajal; di-[x]-i n. dipun sarêmi k: diwènèhi anakan; di-[x]-ake n. dipun sarêmakên k: dilakokake sarana narik anakan (tmr. dhuwit); [x]-an n. sarêman k: dhuwit kang minangka bêbathèning dhuwit kang diutangake; [x]-[x]-an ak: bonekah; kc. manak.
kn. pêputra ki duwe anak.
kn anak pèkpèkan.
anak bojo :
n. anak simah k anak lan bojo (brayat).
anak kumpêni :
êngg. ak saradhadhu.
anak mas :
kn 1 panyêbut marang kaponakan (wong kapêrnah nom lsp) tmr. para luhur; 2 bocah Jawa lsp.kang dipèk anak bangsa Wlanda.
anak pupon :
kn anak pèkpèkan wiwit cilik mula.
anak putu :
kn turun.
(anam) :
di-[x] kn ditata ditrap malang mujur tumpang tindhih (gawe gedhèg, kepang, kranjang, jala lsp).
anaming :
ênggananging.
(S) kw cangkêm.
(S) kw 1 tanpa wasana; 2 warna-warna.
anantakusuma :
(S) kw. ak kêmbang warna-warna (ar. bakal).
anapi :
êngg. kw ananging.
anapun :
kw mungguh ing.
anarawata :
(S) kw. ak tanpa kêndhat, tansah.
(S) kw. ak pêtêng, picak.
(andah) :
ng-[x]-[x] êngg. kn sumêbar wrata.
andak :
pc têmbung susulan mratelakake pamaido.
andaka :
(S) kw banthèng; nglancipi singating [x] br: wêwadul marang para gêdhe (wong sing santosa) supaya nêpsu; ngundang singating [x] br: nantang wong kang lagi muring.
andakara :
andam :
kn bngs. pakis.
andana-warih :
kw (wijiling [x]) turuning satriya.
andang :
êngg. kn 1 enggal, tumuli; 2 barêng, ing nalika; kc. mandang.
andaru :
kw daru.
ande, andèkna, andèkne, andene ora :
pc têtêmbungan mratelakake mêlèhake.
andèkna, andèkne, andene, andèkpuna :
pc sanadyana mêngkono, ewadene ... mêksa ...
andèwi :
kn ar. tê


text: Berbek kuwe salah siji kecamatan nang , Jawa Timur, Indonesia.


urnama, Radèn Suryawardaya lajêng cariyos dhatêng ingkang èstri punapa ingkang sampun dipun andharakên dening Radèn Purnama, dupi sampun gamblang, andadosakên wêwahing bingahipun.
Radèn Purnama sadumuginipun ing Bêtawi lajêng tapak nyambut damêl dados ajung komis. Dhatêng kuwajibanipun nyêkapi, srêgêp, mila sawêg pikantuk satêngah taun, lajêng kainggahakên dening pangagêng têtêp dados komis bum ing Tanjungpriuk, angsal balônja agêng, sarta salêbêtipun wontên ing ngriku gadhah têtêpangan satunggiling lare jaka asli saking Kêdhiri, nama Radèn Adicôndra, ngumur 20 taun, nyambut damêl dados juru sêrat ing kantor algêminê sèkrêtari ing Bêtawi, wusana lajêng kaingsêr dening parentah dados mantri pulisi wontên ing wêwêngkon pabrik Sukaraja. Nalika badhe pangkat dhatêng Sukaraja, Radèn Purnama mêling supados têpang sae dhatêng Radèn Suryawardaya, bok manawi sagêd suka pitulungan punapa ingkang prêlu. Enggaling cariyos, Radèn Adicôndra wontên ing Sukaraja lami-lami lajêng sagêd têpang sae dhatêng Radèn Suryawardaya pindha tiyang sêpuhipun piyambak.
Kacariyos, nuju satunggiling dintên, wanci jam 8 sontên, ing antariksa mêndhungipun angêndhanu, anjalari pêtêngipun andhêdhêt. Radèn Adicôndra dhatêng ing griyanipun Radèn Suryawardaya, andadosakên kagètipun ingkang gadhah griya, amargi rumaos kadhatêngan pangagêng ingkang botên mawi cêcala rumiyin. Radèn Adicôndra dipun panggihi dening ingkang gadhah griya jalêr èstri.
Radèn Adicôndra: Bapak tuwin ibu sampun susah-susah sarta sampun baribin, sabab dhatêng kula mriki wau nyilipakên para tuwan-tuwan pitêpangan kula ingkang pinuju sami among sênêng wontên ing kamar bolah.
Radèn Suryawardaya: Manawi makatên sumôngga sami lêlênggahan ing griya kemawon, kajawi botên kasumêrêpan ing tiyang, wontên ngriki hawanipun asrêp, amargi jawahipun dêrês mawi angin. Tiyang tiga lajêng sami lumêbêt ing griya saha lajêng lêlênggahan.
Radèn Adicôndra: Sampun pintên-pintên dintên anggèn kula ngayati badhe pinanggih bapak tuwin ibu, nanging dèrèng wontên wanci ingkang sêla, sawêg sapunika kula kaur sagêd sowan mariki. Anggèn kula badhe pinanggih bapak sakalihan punika sajatosipun kula badhe gadhah rêmbag wados, namung kula dèrèng sagêd namtokakên punapa bapak sakalihan kaparêng tampi badhe rêmbag kula wau.
Radèn Suryawardaya: Radèn punika prasasat dados bêndara pangagêng kula, sabab punapa kula têka botên sagêd tampi badhe rêmbagipun radèn.
Radèn Adicôndra: Walèh-walèh punapa kula matur kalihan cêkak kemawon, manawi bapak sakalihan kaparêng tuwin condhong ing panggalih, sarèhning wêkdal punika Rara Sri Têmon sampun diwasa, kaparênga kula suwun, badhe kula êmong piyambak.
Radèn Suryawardaya jalêr èstri sapandurat botên sagêd mangsuli, botên gadhah pangintên sagaluguting kolang-kaling, bilih Radèn Adicôndra gadhah niyat kados makatên. Wusana lajêng mangsuli: karsanipun radèn punika kula sakalangkung mangayubagya, dhasar dumugi ing dintên punika Sri Têmon sampun ngumur 17 taun, namung wontên kuwatosing manah kula, bok ing têmbe andadosakên piduwunging panggalihipun radèn. Ingkang sapisan Radèn taksih mudha, ingkang kaping kalih radèn darahing luhur, saupami Sri Têmon kalampahan kapundhut, môngka lajêng kabucal jalaran botên babag, saking dene botên [bo...]
--- 1444 ---
[...tên] bôndha, botên rupa, tur darahing pidak-padarakan, punika dhapur mêmêlas, prasasat dipun ukum salaminipun gêsang, ingkang jalaran saking kirang pangatos-atosipun ingkang sêpuh, mila sumôngga radèn kula aturi manggalih ingkang panjang.
Radèn Adicôndra: Pamanggihipun bapak punika lêrês, nanging mênggahing kula tangèh anggadhahana manah kados makatên, pamanggih kula: bojo punika pêparingipun Gusti Allah, saupami kula kalampahan kamipurun ambucal utawi amêgat, punika kula prasasat ngrisak utawi nampik dhatêng pêparing tuwin pranataning Pangeran, punika botên sae sangêt, sarta malih saupami ing têmbe bojo kula wau ginanjar sakit lumpuh utawi punapa kemawon, ingkang botên limrah ing tiyang, panganggêp kula ugi taksih sami kemawon kados nalika kula kêpanggih sakawit.
Radèn Suryawardaya: Rêmbag sampeyan punika têka sae têmên radèn, manawi sampeyan têmên-têmên kados makatên, kula nyuwun inah sawatawis dintên, prêlu badhe kula raosakên rumiyin, sarta badhe kula taringakên dhatêng Nyonyah Sêtatir, amargi panjênênganipun ingkang paring piwulang, saha prasasat mundhut putra.
Radèn Adicôndra: Bapak tuwin ibu badhe panggalihan sarta badhe têtaringan dhatêng Nyonyah Sêtatir rumiyin, botên wontên pakèwêdipun, jêr kula dhasar têmên-têmên ngajêngakên, namung sasagêd-sagêd, kula nyuwun wartos tumuntên, kajawi punika sarèhning sampun dalu sarta sampun têrang jawahipun, kula nyuwun pamit badhe mantuk.
Radèn Suryawardaya: Inggih radèn, andhèrèkakên wilujêng, salêbêtipun sapêkên kula tamtu ngaturi wartos.
Sanès dintên Radèn Ngantèn Suryawardaya rêrêmbagan kalihan Nyonyah Sêtatir, pinanggihing rêmbag Nyonyah Sêtatir tumuntên condhong, sasagêd-sagêd malah kapurih ngangkah supados tumuntên kalampahan. Mila saunduripun saking Sêtatiran lajêng kintun wartos dhatêng Rad


text:
prakara punika | apa kasugihanipun | kang kasor dening kawignyan ||
47. apa ta kawignyannèki | kasor dening kasugihan | kaki gya batangên age | Kyai Jalena tur sêmbah | sumăngga sri narendra | mundhuta sarananipun | puja-puji pujamantra ||
48. supadyenggal antuk wangsit | sasmitanira jawata | yèn amba matêk pujine | datan supe yêkti srana | mênyan kang warni seta | myang manah ayam kang mulus | seta atanapi krêsna ||
49. saha nyêlap ingkang sisik | yèn srana [sra ...]
[... na] sampun mirantya | nuntên kèksi saèsthine | yêkti katingal pramana | cêtha awela-wela | awon lan sae puniku | sri narendra ngutus sigra ||
50. pra wadya kang sami kêmit | angupaya lir kang dadya | Kyai Jalena ature | tan dangu samaktèng ngarsa | sagunging kang sarana | sêsaji-saji sadarum | wus banjêng nèng pêpajangan ||
51. nujum Ki Jalena nuli | angrênggêp kang mênyan seta | binasmi ing padupane | urubira kantar-kantar | miwah angalad-alad | nulya tyasing ayam mulus | linawêd wus paripurna ||
52. gya tinunu jroning gêni | kumêlun mulêg kang pêga | enggal anyandhak primbone | linurupan wastra pêthak | saksana kinutugan | anèng saruhuring kukus | dupa miwah manah ayam ||
53. binuka winaca ririh | clumik-clumik Ki Jalena | sakêdhap dèn tangkêbake | sru matur mring sri narendra | kamot nèng primbon amba | yêkti wangsiting dewa gung | makatên ingkang sasmita ||
54. pukulun sri narapati | tulus umadêg narendra | datan wontên rubedane | tumêrah mring putra wayah | tan kacupêtan karsa | kadunungan ing brana gung | tinênggan gunging kabêgjan ||
55. dene kasugihan yêkti | tan kasor dening kawignyan | nalar-nalar sadayane | ngèlmu tuwin rekadaya | tanapi ing kagunan | wus kathah kupiyanipun | janma ingkang sugih băndha ||
56. sakarsa-karsa amasthi | kalampahan sêdyanira | wit sampun darbe picise | nging janma tan kadunungan | băndha myang rajabrana | nadyan pintêr nalar putus | sayêkti datanpa daya ||
57. sang prabu sarêng miyarsi | aturira Ki Jalena | dahad suka wardayane | myang kapanujon ing karsa | condhong [co ...]
[... ndhong] ingkang sasmita | lan panglocitaning kalbu | dadya tan mamang sri nata ||
1. samana sri naranata | anyipta yèn wus patitis | pambatange Ki Jalena | tuhu nujum ingkang sidik | tan ana kang nalisir | pamanggihira sang prabu | nulya aris ngandika | kaki nujum karsa mami | sira aywa mulih maring asramanta ||
2. wismaa jroning nagara | cakêta kalawan mami | dadya ing samăngsa-măngsa | kalamun ingsun timbali | sirèku datan têbih | lumaku sowan ngarsèngsun | kaki sira wus tuwa | yèn têbih dèn ta lumaris | yêkti kathah sangsayanira nèng marga ||
3. Ki Jalena matur nêmbah | parimarma dalêm gusti | kapundhi kalingga murda | cinancang pucuking wèni | wah sêmbah nuwun gusti | amba andhèrèk sadhawuh | nging maksamba samangkya | nyuwun lilah sri bupati | kalilana mantuk mring pratapan amba ||
4. dwi căndra kewala cêkap | yun masrahkên ingkang panti | asrama mring cantrik amba | kang kenging dèn pitayani | nulyamba wangsul malih | sowan mring ngarsa sang prabu | sang nata angandika | bêcik karêpira kaki | tan lyan amung ingsun nyangoni raharja ||
5. sang nata maringi sigra | de măngka srana nèng margi | barana tanapi arta | sri narendra andhawuhi | juga wadya kang kêmit | kinèn angatêrkên gupuh | lampahe Ki Jalena | mantuk mring asramanèki | Ki Jalena amit nêmbah nulya mentar ||
6. saundure Ki Jalena | sri narendra animbali | mring abdi dalêm kapêdhak | Yasaguna wastanèki | sang nata ngandika ris | ing ngêndi prayoganipun | sun arsa yasa wisma | bakal sun paringkên maring | kaki nujum sing tirah ing ardi Murya ||
7. Yasaguna
matur nêmbah | pukulun jêng sri bupati | kajawi karsa sang nata | prayogi ngupaya siti | kang dèrèng dèn ênggèni | wisma janma sanèsipun | sang nata angandika | bêcik karêpira iki | nanging mangkya ngêndi ana lêmah sêla ||
8. kabèh wus dèn dêgi wisma | janma sajroning nagari | nging mangkya karsa manira | ki nujum dimèn pêpanti | anèng jroning nagari | cakêta lan jênêng ingsun | dadya samăngsa-măngsa | sun timbali aglis prapti | lawan malih ki nujum iku wus tuwa ||
9. dadya tan kuwat lampahnya | yèn têbih dènnya lumaris | Yasaguna matur nêmbah | kasinggihan jêng dewa ji | ing sakèthènging nagri | kilèn wontên sitinipun | tan wontên wismanira | kalêbêt jroning nagari | sing pamanggih amba punika prayoga ||
10. sang nata aris ngandika | lamun mangkono prayogi | rêmbugên sakancanira | wah abdiningsun undhagi | nulya karyaa aglis | wisma saprayoganipun | samana Yasaguna | anulya parentah aglis | timbalannya sang prabu akarya wisma ||
11. catur wêlas ari dadya | dènira akarya panti | sadaya pan wus mirantya | miwah sarêrênggannèki | kacarita watawis | dwi căndra Ki Jalena wus | praptèng ngarsa sang nata | sri narendra dhawuh aglis | maring abdi kapêdhak kinèn ngirida ||
12. nujum mring wisma punika | Yasaguna tumulya glis | angirid Kyai Jalena | tan adangu sampun prapti | lajêng dèn acarani | Kyai Jalena lumêbu | sawusira mangkana | Yasaguna nulya amit | lajêng wangsul sowan malbèng dalêm pura ||
13. Ki Jalena dahad suka | antuk sihira narpati | saha kêrêp tinimbalan | sowan malbèng dalêm puri | dadya ing lami-lami | wit sing ature
ki nujum | dènira amrayoga | m


text:
É, Iblis! apa karanané, déné kowé padha ora dadi golongané kang padha sujud?
33 Unjuké: Boten badhé kula punika sumujuda dhateng manusa, ingkang Tuwan dadosaken saking lempung garing, saking endhut cemeng ingkang winangun.
34 Pangandikané: lah metua saka ing kono, awit sayekti, sira iku katundhung:
35 Lan sayekti, wewelak tumiba marang sira tumeka ing dina pancasan.
36 Unjuké: Pangéran kawula! mila mugi aparing suméné ing kawula dumugi ing dintenipun piyambakipun sami tinangèkaken.¹³³⁸
37 Pangandikanipun: Lah sayekti, sira iku kagolong para kang pinaringan suméné.
38 Tumeka dina¹ wayah kang wus kawruhan.
39 Unjuké: Pangéran kawula! sarèhning Tuwan sampun mancasi kawula dhumawah ing sasar,¹³³⁹ saèstu, awon badhé kawula damel anengsemaken tumrap piyambak-
---
¹³³⁸ Samangsa manusa sampun anggayuh gesang ruhani, boboléhanipun setan lan panggodhanipun setan mesthi boten andayani punapa-punapa dhateng piyambakipun. Nanging sadérènging piyambakipun manggih gesang ruhani wau, boboléhan awon kala-kala sok nylèwèngaken piyambakipun. Lah inggih punika dina wayah kang wus kawruhan ing ayat 38 punika.
¹³³⁹ Suraosipun sampun katerangaken kalayan panjang wonten ing 865. Prayogi dipun wewahi katrangan ing ngriki, bilih ayat punika kénging kapirid kanggé tuladha punapa tegesipun tembung *id-l-lâl* lan tembung *igwâ*, tuwin tembung sanès-sanenipun samangsa katumrapaken dhateng Allah (samangsa ingkang dados jejer Allah). Sétan boten purun sujud dhateng Adam, punika tuwuuh saking kajengipun piyambak, suprandosipun katembungaken *fíbma l'guwâtînî* milanipun lajeng cetha tembung
ipun wonten ing bumi, serta saèstu kawula badhé anasaraken piyambakipun sadaya.
40 Kajawi para kawula Tuwan saking golonganipun, ingkang sami sinuci.
41 Pangandikané: Iki dalan jejeg ingatasé Ingsun.
42 Sayekti, para kawula-Ningsun, iku sira ora duwé kawasa tumrap marang dhewéké, kajaba (tumrap marang) para sasar kang padha manut ing sira.\(^{1340}\)
43 Lan sayekti, naraka iku enggon kang dijanjékaké ing dhewéké kabèh:
44 Iku ana koriné pitu; sijisijining kori kabubuhan dhewéké sabagéan kang pinantha.\(^{1341}\)
RUKU' 4
Wilasa tumrap dhateng para tulus – lalampahan jaman sugengipun Kanjeng Nabi Ibrahim
45-50. Para Susatya badhé manggih rahayu lan tentrem. 51-56. Kasaénan dhateng Nabi Ibrahim. 57-60. Umatipun Nabi Luth.
45 Sayekti para wong bekti iku bakal padha ana ing sajroning patamanan serta (kinubeng ing) susumberan:
wau ateges: *margi paduka sampun amancasi kawula dhumawah ing sasar*, dados boten ateges nasaraken kawula.
1340. Manawi manut panyuraos ingkang jembar sadaya manusa punika kawulanipun Allah. Miturut 14: 22 sétan punika boten saged nguwaosi manusa; ing ngriku kasebutaken sétan wicanten dhateng pandhérèkipun makaten: "Lan ingatasé marang kowé aku ora duwé purba wisésa, ananging marang kowé aku mung ajak-ajak kowé banjur padha miturut marang aku."
1341. Ing Quran Suci naraka punika kasebutaken mawi nama warni pitu: (1) *jahannam, naraka*; (2) *ladzâ, latu murub* (70: 15); (3) *huthamah, babaya ingkang ngremuk* (104: 4); (4) *sa'ir, latu ingkang makantar-kantar*; (5) *saqar, latu ingkang adamel geseng*; (6) *jahim, latu ingkang benter sanget*; (7) *hawiyah, luweng* (101: 9). Kori pitu punika margi pitu ingkang anjog ngriku, ingkang inggih awit saking punika mila lajeng wonten nama pipitu wau. Nanging mirsanana ugi 46, ing ngriku katerangaken bilih cacah pitu punika wonten ing basa Arab asring ateges wilangan kathah sanget, dados suraosipun: kathah sanget kori utawi margi ingkang anjog dhateng naraka.
46 Padha lumebua mrono kala-
wan rahayu, tentrem.
47 Lan Ingsun bakal ambirat apa
kang ana ing dhadhané kang arupa
pangunek-unek — (bakal padha)
kaya sadulur, ana ing dhampar
padha arep-arepan.
48 Ana ing kono sayah ora bakal
angenani dhèwèké serta ora bakal
padha diwetokaké saka ing ko-
no.\(^{1342}\)
49 Wartanana para kawula-Ning-
sun manawa Ingsun iku Ingkang-
Aparamarta, Ingkang-Mahaasih.
50 Lan manawa siksa-Ningsun
iku siksa kang anglarani,
51 Lan padha wartanana prakara
dhayoh-dhayohé Ibrahim:
52 Nalika padha malebu marang
panggonané banjur padha acala-
thu: Rahayu. Wangsulané: Saëstu,
kula ajrih dhateng panjenengan.
53 Padha calathu: Sampun sam-
péyan ajrih, saëstu, kula suka
wartos bibingah dhateng sampé-
yan, sampéyan badhé sinungan
putra jaler, sugih kawruh.
---
\(^{1342}\) Punika gagambaranipun suwarga cara Islam ingkang éndah sanget, nanging ingkang boten
naté dipun wigatosaken déning para juru naliti-priksa golongan Nasrani. Ing suwarga wontenipun
namung manah tentrem, aman saking tumiyung dhateng awon utawi babaya sanès-sanèsipun (ayat 46);
ing ngriku namung wonten pasadhèrékan ingkang rumaket, boten wonten tiyang ingkang ngandhut
pangunge-uneq awon wonten ing manahipun tumrap dhateng sadhèrékipun lan sakit manahipun margi
pandameling sadhèrékipun (ayat 47); malihipun, ing suwarga boten wonten rekaos lan boten wonten
sayah, serta boten wonten tiyang satunggal kémawon ingkang koncatan nugraha ingkang sampurna wau
(ayat 48). Ayat ingkang kantun piyambak punika anulak piwulangipun agami Hindu ingkang
mulangaken wontenipun karahayon ingkang namung ing sawatawis wekdal, serta anetepaken kalih
prakawis ing ngandhap


ng brahmana martapa kasêbut para Wanaprastha, punika têmbung kalantur, witipun makatên: Wontên sêsanggêmanipun para anggayuh kawicaksanan sêkawan warni. Sêsanggêman sakawan wau wontên satunggal ingkang mungêl tiyang kêdah tapa manggèn wontên wana. Rèhning kala samantên Wanaprastha punika kaanggêp wana sukci, mila sabên brahmana tapa lajêng lumêbêt ing Wanaprastha, wêkasan sabên para tapa kalantur dipun wastani para Wanaprastha.
|2.||§ Kawontênaning lintang pêpitu ingkang sumorot ing langit, punika dipun anggêp rêsi pêpitu, inggih punika: Atri, Anggira, Pkashya, Pulaha, sapanunggilanipun malih, pikajêngipun anêdahakên manawi sadaya planèt tuwin lintang punika: jiwa minulya, ingkang winarakakên makatên: minangka pratandhaning lêlabêtanipun. Pamanggih makatên punika asring kasumêrapan ing sêrat-sêrat sukci bangsa Arya. (kembali)|
§ Kawontênaning lintang pêpitu ingkang sumorot ing langit, punika dipun anggêp rêsi pêpitu, inggih punika: Atri, Anggira, Pkashya, Pulaha, sapanunggilanipun malih, pikajêngipun anêdahakên manawi sadaya planèt tuwin lintang punika: jiwa minulya, ingkang winarakakên makatên: minangka pratandhaning lêlabêtanipun. Pamanggih makatên punika asring kasumêrapan ing sêrat-sêrat sukci bangsa Arya.
|3.||pamurinaning (kembali)|
pamurinaning
|4.||§ Dati punika Hyang Widhi. (kembali)|
§ Dati punika Hyang Widhi.
|5.||§ Widatri, awak-awaking pakarti, ingkang dipun anggêp dados tuking gêsang, enggalipun: inggih ingkang anitahakên sarta ngupakara sadaya dumados. (kembali)|
§ Widatri, awak-awaking pakarti, ingkang dipun anggêp dados tuking gêsang, enggalipun: inggih ingkang anitahakên sarta ngupakara sadaya dumados.
|6.||§ Kalih pisan wau mantra agêng wontênipun ing sêrat Wedha. (kembali)|
§ Kalih pisan wau mantra agêng wontênipun ing sêrat Wedha.
|7.||§ Golonganipun para tapa, ingkang botên bale griya. (kembali)|
§ Golonganipun para tapa, ingkang botên bale griya.
|8.||wit-witan (kembali)|
wit-witan


text: Tegese mati ninggalake kabecikan lan lelabuhan kanggone bebrayan sing ditinggal rumangsa kelangan, kepotangan budi, rumangsa wis nate dilabuhi, ditulungi, mula sapatine akeh sing rumangsa gela lan getun, kahanan playatan dadi tintrim lan nrenyuhake.


text:
udan marakake suket nom ing bumi keclap-keclap.
5 Apa ora mengkono kulawargaku ana ing ngarsane Gusti Allah?
Amarga Panjenengane macak prajanjian langgeng,
sarwa tinata lan santosa.
Jer sakehe kaslametan lan kabungahanku,
apa dudu panjenengane kang nuwuhake?
6 Nanging para wong dursila
iku kabeh dadi eri kang sinebar;
lah, iku kabeh ora kena cinekel ing tangan:
7 ora ana wong kang bisa nggepok senggol,
aliya kalawan wesi utawa landheyan
tumbak
lan diobong ing geni nganti ludhes!"
Para prawirane Sang Prabu Dawud
23:8-39
1Bb 11:10-44
8 Iki jenenge para prawira abdine Sang Prabu
Dawud: Isybaal, wong Hakhmoni, tetindhihe
triwira: iku mbabitake tumbake nglawan
wong wolung atus, kang mati kejojoh ana
ing paprangan. 9 Banjur Eliasar bin Dhodho
anake wong Ahohi; iku kagolong prawira
telu mau. Iki kang ndherekake Sang Prabu
Dawud, nalika nantang wong Filisti, kang
padha nglumpuk ing kana arep andon perang,
mangka para wong Israel wus padha mundur.
10 Nanging Eliasar tumandang lan mateni
wong Filisti akeh banget, nganti keju tangane
lan epek-epeke kraket ing pedhange. Ing
dina iku Sang Yehuwah paring kaunggulan
gedhe. Wadyabala padha bali nututi, mung
arep ngrayah. 11 Nuli: Sama, anake Age,
wong ing Harari. Nalika bala Filisti nglumpuk
ana ing Lekhi -- ing kana ana pategalan
sakedhok kebak kacang tholo -- lan wadyabala wus padha keplayu saka ing ngarepe wong Filisti. 12 Sama iku ngadeg ana ing satengahe pategalan mau bisa nggegegi iku lan nggepuk wong Filisti nganti kalah. Mangkono anggone Sang Yehuwah paring kaunggulan gedhe.
13 Nuju sawijining dina ana wong telu saka panunggalane panggedhe telung puluh kang padha sowan ing ngarsane Sang Prabu Dawud, ngarepake mangsa panen ing sacedhake guwa Adulam, dene balane wong Filisti ana sapantha kang apacak baris ana ing lebak Refaim. 14 Nalika samana Sang Prabu Dawud ana ing beteng ing pagunungan lan bala pandhudhukan Filisti ana ing kutha Betlehem. 15 Sang Prabu Dawud katuwuhan pepenginan lan ngandika: "Bok ana wong aweh banyu ngombe marang aku saka sumur ing Betlehem sacedhake gapura." 16 Prawira tetelu iku banjur nrajang barisane wong Filisti, nimba banyu saka sumur ing Betlehem ing sacedhake gapura, nuli digawa lan dicaosake marang Sang Prabu Dawud. Sang Prabu Dawud ora karsa ngunjuk, nanging kasaosake minangka kurban unjukan marang Sang Yehuwah, 17 pangandikane: "Kawula mugi katebihna saking tumindak makaten dhuh Sang Yehuwah. Punika rak rahipun tiyang-tiyang ingkang sami kesah ngetohaken nyawanipun?" Lan Sang Prabu ora karsa ngunjuk. Mengkono kang dilakoni prawira tetelu iku.
18 Sang Abisai, kang rayine Sang Yoab bin Zeruya, iku tetindhihe wong telung puluh.
Iya Sang Abisai iku kang mbabitake tumbake nglawan mungsuh wong telung atus, kang mati ditumbak. Dadine wong iku kaloka ing antarane wong telung puluh mau. 19 Rak Sang Abisai kang kajen dhewe ana ing antarane wong telung puluh iku? Pancen iku dadi tetindhihe, nanging durung madhani triwira iku.
20 Nuli Benaya bin Yoyadha anake wong gagah prakosa lan gedhe lelabetane, kang asale saka Kabzeel, wong iku mateni prawira agung loro saka Moab. Benaya iya tau nyemplung ing luweng lan mateni singa, nalika tibane udan salju. 21 Iku uga mateni sawijining wong Mesir, kang gedhe dhuwur dedege; wong Mesir iku asikep tumbak, nanging dipapagake mung klawan nggawa penthung, tumbake wong Mesir mau, direbut, wonge dipateni nganggo tumbake dhewe. 22 Iku kang ditindakake Benaya bin Yoyadha, mulane kasuwur ana ing antarane prawira telung puluh iku. 23 Ing antarane wong telung puluh mau, iku kang dieringi dhewe; ewadene ora bisa madhani triwira mau. Lan Sang Prabu Dawud ngangkat Benaya dadi tetindhihe bala pangawale.
24 Sang Asael, rayine Sang Yoab, iku panunggalane prawira telung puluh mau. Tumuli Elhanan bin Dodo, wong Betlehem; 25 Sama, wong ing Harod; Elika, wong Harod; 26 Heles, wong Palti; Ira anake Ikesy, wong ing Tekoa; 27 Abiezer, wong ing Anatot; Mebunai, wong Husa; 28 Zalmon, wong Ahohi; Maharai, wong Netofa; 29 Heleb bin Baana, wong
Netofa; Itai bin Ribai, saka ing Gibea, wong Benyamin; 30 Benaya, wong Piraton; Hidai saka ing lebak-lebak Gaas; 31 Abialbon, wong ing Bet-Araba; Azmawet, wong ing Bahurim; 32 Elyakhba, wong Saalbon; Yasyen, wong Guni; 33 Yonatan bin Sama, wong Harari; Ahiam bin Sarar, wong Harari; 34 Elifelet, anake Ahasbai wong ing Maakha; Eliam, anake Akhitofel, wong ing Gilo; 35 Hezrai, wong ing Karmel; Paerai, wong Arbi; 36 Yigal bin Natan, saka ing Zoba; Bani wong Gad; 37 Zelek, wong Amon; Naharai, wong ing Beerot, juru ngampil gegamane Sang Yoab, bin Zeruya; 38 Ira, wong Yetri; Gareb, wong Yetri; 39 Uria, wong Het, kabeh gunggunge ana wong telung puluh pitu.
Pendhaftaran lan paukuman
24:1-17
1Bb 21:1-17
24 1 Bebendune Sang Yehuwah mungkat maneh marang wong Israel. Panjenengane nggosoki Prabu Dawud nglawan wong-wong iku, dhawuhe: "Mara lungaa lan cacahna wong Israel lan wong Yehuda." 2 Sang Prabu banjur dhawuh marang Sang Yoab lan para tetindhihing wadyabala liyane, kang padha seba: "Dlajahana sawratane tanah Israel wiwit ing Dhan tutug ing Bersyeba; para kawula padha cacahna, supaya ingsun pirsa sapira kehe." 3 Senapati Yoab banjur munjuk marang Sang Prabu: "Sang Yehuwah mugi mewahana kathahipun kawula tikela
satus tinimbang ingkang sapunika tuwin mugi tingal dalem nguningani piyambak. Nanging kenging punapa dene gusti k


text:
Tuban iku kacamatan ing Kabupatèn Tuban.
Réferènsi
Kacamatan ing Kabupatèn Tuban
Kacamatan ing Jawa Wétan


text:
Sambirejo kuwe salah siji desa nang Slogohimo, kabupaten Wonogiri, propinsi Jawa Tengah, Indonesia.
Referensi


Candhi Ijo
Candhi Ijo inggih menika salah satunggaling kompleks percandhian ingkang wonten ing Bukit Ijo.[1] Nama candhi kasebat dipunpendhet saking nama panggenan dipunwangunipun candhi menika ingkang dèning masyarakat ing mrika dipunparingi nama Gumuk Ijo (gumuk = bukit).[1] Bukit Ijo kalebet perbukitan paling inggil ing wewengkon Kecamatan Prambanan, Kabupatén Sléman, kanthi panggenan ingkang paling inggil kinten-kinten 410 méter ing nginggilipun permukaan laut.[1][2] Papan panggenan Candhi Ijo piyambak ing inggil 357,402 méter - 395,481 méter ing sanginggilipun permukaan laut.[1] Candhi menika mapan ing panggenan paling inggil ing antawisipun candhi-candhi sanésipun ing wewengkon Yogyakarta.[2]
Kompleks candhi Ijo sejatosipun taksih wonten ing satunggalipun perbukitan kaliyan candhi-candhi sanésipun, kados Candhi Ratu Baka, Candhi Barong, sarta Candhi Banyunibo.[1] candhi-candhi kasebat wonten ing sanginggilipun bukit kapur Kecamatan Parambanan.[1] Candhi Ijo piyambak kinten-kinten dipunwangun watawis abad kaping sanga Maséhi.[1] Saking area candhi menika, menawi wisatawan mirsani dhateng sisih kidul, badhe ketingal lembah kanthi téras ingkang curem ingkang èndah sanget.[1] Siti ing perbukitan menika panci boten subur, ananging ing mangsa rendheng wit-witan suket ketingal èndah sanget.[1] Menawi wisatawan mirsani dhateng sisih kilenipun wonten Bandara Internasional Adisujipto Yogyakarta.[1]
Cathetan Suku[sunting | sunting sumber]
Pranala Njawi[sunting | sunting sumber]
(id)Candi Ijo
Artikel punika taksih tulisan rintisan (stub). Sinten kémawon ingkang kersa mbenakaken, sumangga kémawon.


text: Nalika Eling marang sing tak kangeni..


text:
Karanglo iku désa ing Kacamatan Polanharja, Kabupatèn Klathèn, Jawa Tengah.
Réferènsi
Désa ing Kabupatèn Klathèn
Désa ing Jawa Tengah
Polanharja, Klathèn


pon swara wis kasedhiya ing Telegram sanajan ora kanggo kabeh pangguna saiki, kaya kedadeyan kayata WhatsApp.
LG G6 saiki wis didol ing Korea Selatan lan wis bisa adol ora luwih saka 200.000 unit nalika dina iki didol.
Bocor anyar ngidini kita ndeleng Galaxy S8, ing rong versi, lan kanthi kamulyan. Uga bisa dideleng nganggo warna putih lan emas.
Iki minangka gambar pertama kendharaan iki sing nyopir ing dalan konvensional, utamane kanggo nyoba mode nyopir otonom.
Google isih durung ngerti apa sing bakal ditindakake karo Google Hangouts, ing evolusi iki kayane pengin fokus ing panggunaan ing level bisnis.
Saben dina, solusi anyar lan apik tenan diwenehake nalika para pangripta nggawe urip luwih sithik ...
Kita pengin ngandhani rahasia PC Smartee Windows iki, lan analisa kanthi tliti manawa komputer cilik iki regane.
Iki pancen warta apik banget kanggo luwih saka 5,5 yuta pangguna sing butuh ...
Dina iki kita pitutur marang sampeyan sawetara tips lan trik kanggo entuk manfaat saka Google Foto, layanan gratis sing kondhang Google.
Kita lagi ing wektu sing ora apik banget babagan nganyari update piranti Android, nanging samesthine ...
Situs web Amazon ing Amerika wiwit nawakake pangguna Hispanik supaya bisa tuku ing basa Spanyol.
Google mentas ngrilis update Chrome anyar, nomer 57, versi sing mateni akses menyang plugin.
Game of Thrones mung nggawe kita bisu amarga trailer paling anyar, lan tanggal resmi diwenehake supaya kita bisa bersenang-senang maneh.
BlackBerry Aurora saiki resmi lan ing artikel iki kita bakal mriksa fitur lan spesifikasi utamane.
Google ngumumake manawa para insinyur wis nambah telung basa anyar ing platform terjemahan basa AI.
Saiki kita wis nyoba lan nemokake yen gampang banget lan menehi saran supaya console iki urip kaping pindho.
WhatsApp wis siyap nganyari anyar kanggo aplikasi sing kondhang kanthi sawetara fungsi anyar, paling ora siji, sampeyan ora bakal seneng.
Nokia 3310 wis sukses lan reservasi ngluwihi ekspektasi awal sing diduweni perusahaan Finlandia ing wiwitan.
Google Play ngrayakake ulang taune lan dina iki kita nuduhake sampeyan, thanks kanggo Google, unduhan sing paling populer sajrone sejarah.
Ing kesempatan iki, kita kudu ngomong babagan keyboard mekanik liyane sing diiringi lampu LED sing ora ana enteke sing bakal ngancani game sampeyan.
Sawise panjaluk pangguna sing duwe Amazon Echo, perusahaan kudu menehi kabeh data sing direkam dening asisten virtual.
Firmware 4.50 saka PlayStation 4 sing kalebu ing antarane sawetara inovasi anyar, dhukungan asli kanggo hard drive bisa teka kanthi cepet.
FreedomPop ngupayakake nggawe piranti seluler sing cerdas dhewe sing sistem operasi ora bisa beda karo Android.
Kisah Instagram wis dianyari maneh, wektu iki nawakake pangguna kemungkinan nggunakake geotag artistik.
Sawetara dina sawise presentasi Samsung Galaxy S8 lan Galaxy S8 + anyar, kita wis ngerti rega sing wis bocor ing sawetara jam pungkasan.
Sawise nampa warta status WhatsApp sawetara minggu kepungkur, saiki kita luwih cedhak tinimbang ...
Dina iki, kita nerangake kanthi cara prasaja cara nyithak saka iPhone lan iPad kanthi macem-macem cara sing kasedhiya sing ditawakake Apple.
Dina iki kita ngilangi sampeyan, Joy-Con kompatibel karo Windows lan macOS uga Android.
MWC wis dadi sejarah lan saiki kita nyoba njlentrehake sapa sing dadi pemenang utama acara sing dianakake ing kutha Barcelona.
Cuplikan layar sing bocor wis ngonfirmasi peluncuran Apple iPad Pro 10.5 inci sing anyar.
Dina iki kita bakal fokus ing rekomendasi keamanan Nintendo Switch sing kepengin weruh, antara liya, aja main ing cedhak akuarium.
Kita ngobrol sethithik babagan apa kertu PlayStation Network lan kenapa dheweke nggunakake cara paling apik kanggo tuku game digital.
Jenius jejaring sosial wis pesen tes tombol "Aku ora seneng", lan iki nggunakake platform olahpesen cepet.
HP mutusake kanggo nyedhiyakake piranti anyar karo OS Chrome sing fokus ing sektor sing paling disenengi karo produk iki, yaiku teknologi.
Tujuan sabanjure Amazon lan Jeff Bezos yaiku tekan Bulan, bareng karo NASA, lan ngirim paket karo produk sing didol ing kana.
Kita menyang kana karo perdana ing Netflix, HBO lan Movistar + kanggo wulan Maret iki, sing kebak aksi lan keajaiban ing televisi online.
Kartrid Nintendo Switch duwe rasa aneh, nyatane kayane nyebabake lelucon cilik nalika di sedot.
Dheweke ngumumake yen "senapan mesin" pertama sing bakal ngidini kita seneng FPS nganggo PlayStation VR.
Google Photos bubar diowahi kanggo nambah fungsi ekstra sing bisa nggawe potret katon kanthi cahya lan tekstur sing bener.
Amazon ngluncurake pernyataan resmi nalika nyoba nerangake apa sing nyebabake masalah sing nggawe jaringan jaringan tiba.
Game video Nintendo entuk review fenomenal ing endi wae, rangking ing antarane limang ndhuwur sing diwenehake ing Metacritic.
Gresso kaget amarga metalik 3310 iki lan rega sing ora kasedhiya kanggo kabeh wong, tanpa mangu-mangu.
Perusahaan kasebut nembe ngenalake macem-macem alat pencegahan bunuh diri, sing dibantu dening intelijen buatan.
Twitter wis entuk persetujuan supaya bisa nyiarake luwih saka 1.500 jam warta lan video sing ana gandhengane karo eSports
Iki video sing perusahaan nembé ngluncurake asisten pribadi kanggo kabeh piranti sing ...
Ati-ati amarga wong-wong saka Mountain View ngumumake wingi pungkasan Google Pixel Chromebooks karo Chrome OS, lan ...
Iki minangka game PlayStation Plus kanggo Maret 2017, aja nganti lali lan tetep karo kita.
Ahli keamanan dianugerahi $ 3.000 amarga nemokake cacat keamanan utama ing platform Slack sing populer.
Akeh kita pangguna sing ngenteni ndeleng skor apa sing bisa ditindakake ponsel ing Geekbench ...
Yahoo, wis negesake, sawise negesake para jurnalis, yen serangan peretas liyane nggawe keamanan 32 yuta akun ing resiko
Wong lanang saka Mountain View mung wis nambah watesan lampiran sing bisa ditampa nganti 50MB.
Kita nyoba Spectacles saka Snapchat, kacamata nganggo kamera internal kanggo ngrekam kabeh kedadeyan ing sekitar sampeyan. Apa padha regane? Goleki!
Lexar wis nampilake kertu microSD sing apik banget kanggo pangguna sing paling nuntut lan bisa nawakake nganti 256GB
Twitter sing wis ngapikake aplikasi supaya bisa ngowahi cara sesambungan karo lan ngukum SPAM.
Ayo goleki Galaxy Xcover 4 iki sing arep dienggo Samsung maneh kanggo para pamirsa sing mbutuhake piranti kasebut.
Coba waca fitur-fitur headphone anyar iki sing umume digawe saka bahan-bahan berkualitas tinggi.
Yoigo nawakake


unika. Rumangsa melu handarbeni, wajib melu hanggondheli, mulat sarira hangrasa wani.
Santayana, salah satunggaling filosof saking sabrang Kilenan ugi nate asung wewarah, kinten-kinten makaten ungelipun "Those who don't know their own history are condemned to repeat it." [Sok sintena ingkang boten ngawuningani sejarahipun, padatanipun lajeng angambali prastawanipun.] Ancasipun angrikataken anggenipun badhe anggayuh kamajengan, gumregah enggal tata-tata murugi ingkang saweg dados sawangan, bebasan nginanga durung abang ngidua durung asad, mak jleg sampun dumugi ing pucuk. Nanging sarehning sampun kicalan ingkang saged dados pancadan, boten sanes inggih punika budaya Jawi minangka perangan jati dhirinipun piyambak–ingkang sami dipun singkiri kapara malah kaasoraken drajatipun–temahan ing satengahing margi ingkang pinanggih namung reribed, jebul malah dharedhah tansah panca bakah kaliyan bangsanipun piyambak. "Kasmaran angimpun kawrin, ngaran Suluk Sangkan Paran, amrih wruh bener lupute, wong tumitah aneng ndonya, purwane saking apa, angandika Kanjeng Rasul, sapa kang wruh ing sarira, sayekti wruh Hyang Widdhi, pesthi ananing manungsa, kadis punika pakone pan nora kuwasa nora, manungsa ngawruhana, inya ingkang nedya weruh, wruh babarira kamulyan…."
Ingkang dados sedyaning manah kula, inggih punika namung badhe mawas salah satunggaling wataking manungsa ingkang ing wekdal samangke perlu sanget kagesangaken. Manungsa punika kasinungan watak saged nata. Sinten ingkang nglirwakaken tamtu badhe manggihi kapitunan ageng boten saged angratoni alam karahayonipun. Gesangipun manungsa punika saged katitik saking cipta, rasa, lan karsanipun. Sipating gesangipun manungsa warni tiga wau kenging kula tembungaken daya-dayaning Gusti ingkang wonten ing manungsa.
[1] Cipta punika keplasipun dhateng kaweruh. Ananging manungsa kedah enget dhateng weting kodrat, bilih kaweruh wau kedah tumuju dhateng pangurbanan, inggih punika sepi ing pamrih karenan lereming reh rahayu, dados tumuju dhateng karahayon.
[2] Karsa punika pentokipun dhateng panguwasa, amargi manungsa punika manawi sampun saged mranata badhanipun piyambak, inggih saged mranata dhateng kiwa tengenipun. Namung kemawon, kawasa ingkang sampun kasarira dening manungsa punika wau kedah kangge angayomi.
[3] Rasa punika keplasipun dhateng katresnan, dados kedah mawi kekiyataning raos.
Watak punika dumunung wonten ing utek, naminipun pamikir. Sadaya ingkang medal saking wewengkon punika nami pikiran. Samangsa manungsa gadhah pikajeng, pamikir lajeng kataman dhateng dayaning pikajeng wau, lajeng ebah. Lha ebahing pamikir punika ingkang dipun wastani mikir, sanes mikir-mikir. Dene bentenipun, tiyang mikir punika mesti wonten ancas tujuwanipun. Pikiran satunggal lan satunggalipun ingkang jumedhul saking pamikir punika lajeng kagathuk-gathukaken, kasaring-saring, perlunipun ngupadi pamanggih ingkang mikantuki dhumateng ingkang ngebahaken pikiran wau.
Tiyang mikir punika kados dene tiyang mlampah: dumugi ing prasekawanan boten sumerab lajenging lampahipun, punapa mangiwa punapa manengen. Samangsa tiyang punika namung linggih kemawon, tamtunipun boten badhe sumerab margi pundi ingkang kinten-kinten leres. Benten sanget samangsa tiyang wau lajeng purun menek uwit inggil upaminipun, saged sumerab tlatah sakiwa tengenipun. Ing inggil uwit saged angsal pamanggih, margi pundi ingkang sakinten saged dumugi ing papan ingkang katuju. Lepat lan leresipun pamanggih wau badhe kayektosan manawi sampun dipun lampahi. Kosokwangsulipun, tiyang mikir-mikir punika namung anampeni saben pikiran ingkang medal saking kajengipun piyambak, boten wonten punthonipun, tanpa pamanggih punapa-punapa.
Dados punthoning tiyang mikir punika angsal pamanggih. Pamanggih wau yen kacobi nembe kasumeraban leres lan lepatipun. Cekakipun: tiyang purun mikir punika manawi angsal reribed, wujuding karibedan warni-warni, kajengipun namung badhe ngicali karibedan wau. Punika ingkang dados pamrihipun tiyang mikir, mila wonten tetembungan yen boten wonten lampah tanpa pamrih tegesipun tanpa tuju. Dene lampahipun kados makaten, samangsa tiyang punika manggih karibedan, lajeng pamikiripun kendel jegreg kados tiyang lumampah ingkang kaalang-alangan. Ing batos wonten pikajeng badhe ngicali pepalang wau.
Pamikir, kadayan saking dayaning pikajeng, lajeng samekta badhe nyambut damel. Karibedan wau kapilah-pilah, perlunipun badhe nyumerabi sapinten agenging karibedan sarta badhe kabucal mbaka sakedhik. Pilah-pilahan lajeng kawawas mbaka satunggal, urut, boten sapurun-purun kemawon pamendhetipun. Sadaya pangalamaning pamikir lajeng kawedalaken. Pangalaman wau dipun gothak-gathukaken, wiwit nyobi-nyobi pangalaman pribadi pundi ingkang sakinten saged ngicali karibedan punika. Wekasaning panyobi wau angsal pamanggih satunggal kalih ingkang sajak saged katindakaken, salah satunggal kedah kapendhet. Manawi kacobi, badhe nyumerabi leres lan botenipun. Manawi panci leres, nama yen pamikiran leres. Manawi pamanggih wau boten mikantuki, nama yen pamikiranipun lepat utawi klentu.
Saged ngrumaosi lan mangertosi, punika perkawis ingkang raket keket supeket cathok gawelipun kaliyan muluring pamikir, ingkang sakawit saged mangertos sebab saking mikir utawi mangertos sebab saking pangraos. Sadaya kempaling pangertosan ingkang mijil saking pamikir utawi pangraos mujudaken undhuh-undhuhan saking weruh, amila lajeng kasebat kaweruh, amargi ingkang dados empan paraning gilig punika inggih saking tumanduk ing weruh. Inggih pikajenganing manungsa ingkang kasurung dening rumaos hambetahaken saha niyatipun kepingin mangertosi d


text:
angan lan mèteran sing pas lan bener, supaya kowé kaparingan umur dawa déning Pangéran Allahmu, ing tanah sing diparingaké marang kowé.
16 Gusti Allah sengit marang wong ngapusi."
17 "Aja lali karo penggawéné wong Amalèk marang kowé, nalika kowé teka saka tanah Mesir.
18 Wong-wong kuwi ora padha wedi marang Allah, lan wis nyerang marang kowé saka mburi, yakuwi nalika kowé lagi kesayahen lan kentèkan tenaga; wong-wong sing mlaku ana ing mburi padha dipatèni kabèh.
\textsuperscript{r}kawirangané: kemaluan (bhs. Ind.).
19 Mulané yèn Pangéran Allahmu wis maringaké tanah mau marang kowé, lan wis ora ana mungsuh sing manggon ing kiwa-tengenmu, wong Amalèk kuwi kudu kokpatèni kabèh, nganti jenengé Amalèk ora tau kocap. Aja lali!"
26 ¹ "Yèn tanah sing bakal diparingaké Gusti Allah marang kowé wis kokrebut lan kowé wis manggon ing kono,
² kowé madhahana apa waé sing kokundhuh dhisik dhéwé ana ing wakul, banjur gawanen menyang papan pangibadah sing wis kapilih déning Pangéran Allahmu.
³ Nemonana imam sing lagi tugas ana ing kono, karo kandhaa mengkéné, 'Kula keparenga matur dhateng Pangéran Allah kula, bilih kula sampun mlebet ing negari ingkang kajanjèkaken dhateng para leluhur badhé kaparingaken dhateng kita.'
⁴ Sawisé mengkono imam bakal nampani wakul mau saka tanganmu lan nyèlèhaké ing mesbèhé Pangéran Allahmu.
⁵ Kowé banjur kudu matur ing ngarsané Pangéran Allahmu mengkéné, 'Leluhur
kula menika tiyang Aram ingkang nglembara; tiyang neneka ingkang mboten gadhah griya. Menika sami mbekta kulawarganipun dhateng tanah Mesir lan sami manggèn ing ngriku. Nalika késah dhateng Mesir cacahipun namung sekedhik, nanging lajeng dados bangsa ingkang ageng lan kiyat.
6 Wonten ing tanah Mesir kula sami dipun tindhes, kapurih nyambut-damel kados réncang tumbasan.
7 Kula lajeng sami sesambat nyuwun tulung dhateng Pangéran, inggih Allahipun para leluhur kula. Panjenenganipun miyarsakaken pesambat kula serta mirsa rekaos, kasisahan lan kasangsaran kula.
8 Mila lajeng ngentas kula saking tanah Mesir, srana pangwaos lan kasektènipun. Lajeng ngawontenaken mujijat-mujijat sarta kaélokan-kaélokan, ngantos wonten kedadosan-kedadosan ingkang nggumunaken.
9 Kula sedaya lajeng kabekta mriki lan kaparingan tanah ingkang subur, lubèr ing samukawis.
10 Pramilä samenika kula sowan nyaosaken dhateng Pangéran
pamedaling taneman, ingkang kula pethik rumiyin piyambak.' Wakulmu banjur sèlèhna ana ing ngarsané Pangéran, lan sujuda marang Panjenengané.
11 Saosa sukur tumrap sakèhé rejeki, sing wis diparingaké déning Pangéran Allahmu marang kowé lan brayatmu. Wong Lèwi lan wong manca sing ana ing tengahmu ajaken mèlu ing kraméan mau.
12 Saben telung taun sepisan kowé nyaosna kurban prasepuluhan, yakuwi saprasepuluhé asilé panènanmu, kanggo wong Lèwi, wong manca, bocah lola lan para randha, temah ing saben kutha wong-wong mau padha nampa apa sing dibutuhaké kanggo uripé. Yèn wis mengkono,
13 banjur matura marang Pangéran, 'Saprasedasaning asilipun panènan kula menika kagungan Paduka; mboten wonten sekedhik kémawon ingkang kula simpen ing griya, sedaya sampun kula sukakaken dhateng tiyang Lèwi, tiyang manca, laré lola lan para randha, kados ingkang Paduka dhawuhaken dhateng kula. Mboten wonten dhawuh Paduka
bab prasedasan ingkang kula supèkaken setunggal kémawon.
14 Mboten wonten ingkang kula elongi sekedhik kémawon lan kula tedha ing wanci kasisahan utawi kula bekta medal saking griya samasa kula ngleresi najis, lan inggih mboten wonten sekedhik kémawon ingkang kula anggé saos kurban kanggé tiyang pejah. Kula sampun ngèstokaken dhawuh Paduka sedaya, dhuh Pangéran; inggih sedaya dhawuh Paduka bab prasedasan, sampun kula lampahi.
15 Saking dhampar Paduka ingkang suci ing swarga keparenga Paduka mirsani lan mberkahi umat Paduka Israèl; mugi mberkahi ugi negari ingkang subur lan lubèr ing samukawis menika, ingkang Paduka paringaken dhateng kula sedaya, nocogi kaliyan janji Paduka dhateng para leluhur kula."
16 "Ing dina iki Pangéran Allahmu paring dhawuh marang kowé kabèh supaya ngèstokaké dhawuhé. Lakonana dhawuhé kabèh klawan gumolongé atimu lan gumolongé nyawamu.
17 Ing dina iki kowé wis ngakoni yèn Pangéran kuwi Allahmu. Kowé wis
padha janji arep mbangun-turut marang Panjenengané, lan nglakoni sakèhé dhawuhé.
18 Ing dina iki Pangéran wis ngangkat kowé dadi umat kagungané, kaya janjiné marang kowé, lan Panjenengané ngersakaké supaya kowé ngèstokaké sakèhé dhawuhé.
19 Pangéran bakal ndadèkaké kowé bangsa sing gedhé ngungkuli sakèhing bangsa-bangsa liyané sing dititahaké, temah kowé bakal padha dialem lan dihurmati. Kowé bakal dadi umat kagungané Pangéran, cocog karo janjiné."
27 ¹ Musa karo para penggedhéné bangsa Israèl banjur kandha karo bangsa mau, "Padha ngèstokna sakèhé dhawuh sing dakandharaké ing dina iki marang kowé.
² Samangsa kowé wis nyabrang ing Kali Yardèn, mlebu ing tanah sing diparingaké déning Pangéran Allahmu, kowé ngedegna watu gedhé sawetara, lapisana dhempul.
³ Banjur sakèhé dhawuh lan prenatan iki tulisen ing watu-watu mau. Yèn kowé wis mlebu ing tanah sing subur,
lubèr susu lan madu, kaya sing dijanjèkaké Pangéran Allahmu marang para leluhurmu,
4 lan tanah mau wis kokenggoni, banjur munggaha ing Gunung Ébal. Watu-watu mau degna ing pucuké gunung, banjur dhempulen, kaya sing dakkandhakaké mau.
5 Ing panggonan kono kowé ngedegna mesbèh saka watu sing durung tau digarap nganggo piranti wesi,
6 sebab